Pajenn:Le Clerc - Ma beaj Jeruzalem, 1902.djvu/324 - Wikimammenn\nPajenn:Le Clerc - Ma beaj Jeruzalem, 1902.djvu/324\nneve-zavet en Jeruzalem, hag a rer anei Breuriez Sant-Visant a Baul.\nNa oufe den gouzout ar vad a zo bet græt aboue hanter kant vla ’zo, en Frans hag elæc’h-all, gant breuriezo ’vel honnez, da bevien ar c’hærio ha d’ar genvreuder i o-unan : Aluzenno e bep seurt, ha komzo konfortuz evit ar re ezomek ; bue kristenoc’h ha *delidusoc’h ’vit o aluzennerien. Da skouer e komzin d’ac’h, lennerien ger, euz diou vreuriez hag o anvean ’nê rez mad, an diou a bleustr tiegezo ezomek Gwengamp : hini kær ha hini ar Golaj. An hini gentan, e zo bodet enni eun daou-ugent bennak a bautred a zoare, na skwizont ket d’ober ar vad endro d’ê. An eil eman enni an tri-ugent vrasan euz ar golejianed. Ar re-man n’int ket pinvik ha koulskoude, ’n eur gestal etouez o c’hamarado hag etouez o mistri, e teuont a-benn bep pla d’ober aluzenno ’vit eun dalvoudegez a vil lur,… d’an nebeutan. N’am euz ket ezom da laret pegement int binniget gant an dud ezomek pac’h eont bep sun d’o gwelet en o zi gant rener ar vreuriez.\n’C’hanta ! en Jeruzalem, e zo ive eur vreuriez henvel ouz re Wengamp. C’hwel aman penauz on deut d’he anaveout, ha da c’houzout er memez amzer pegement a vad a ra endro d’ei.\nDisul divezan, goude meren, e oa pedet ar belerined a zo en breuriez Sant-Visant a Baul en o bro, d’en em vodan en sal-digemer Itron Varia Frans, evit gwelet ha klevet renerien breuriez Jeruzalem. Mont a riz, ha n’am euz ket a geu da vean bet æt.\nAr penn-rener eo an Au. Fransis Fadl-Allah-Marroum,\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/324&oldid=105592 »\nKemmoù diwezhañ degaset d'ar bajenn-mañ d'an 11 Eos 2017, da 11:35.


Kaozeadenn Rummad:Hebraeg - Wikipedia\nEilet diwar: Wikipedia:Pajennoù da nullañ Gwendal 18 Eos 2010 da 15:42 (UTC)\nRummad:Hebreeg[kemmañ ar vammenn]\nGoullonderet ganin. Ur rummad:Hebraeg a oa dija. --Llydawr 5 Kzu 2009 da 21:57 (UTC)\n--Ex-Smith 11 Kzu 2009 da 17:25 (UTC)\nAr ger Hebre zo kozh e brezhoneg (Catholicon, Gregor) , ar ger hebreeg implijet gant Klerg ha Glanndour. Ra vo displeget din war betra eo diazezet ar ger Hebra ha perak eo gwelloc'h hebraeg eget hebreeg. Bianchi-Bihan 12 Kzu 2009 da 09:21 (UTC)\nHa repontoù a c'helfer kaout ? --Y-M D 16 C'hwe 2010 da 13:50 (UTC)\nN'heller ket kaout daou rummad, ret eo choaz etre hebraeg hag hebreeg. Ne lavaran ket ez eo gwelloc'h ar ger hebraeg eget hebreeg met ret eo dibab ur stumm hag hebraeg eo a gaver e-barzh ar geriadurioù a-vremañ : An Here, RH, Favereau (a veneg hebreeg ivez) hag ar Glev. Evidon-me eo sklaer an dibab : hebraeg. --Yun (kaozeal) 16 C'hwe 2010 da 14:42 (UTC)\nKen sklaer all ganin: ne welan diazez ebet d'ar ger hebraeg. Kement ha dibab , dibabomp ervat. Met a galon laouen e lezin an dachenn-se gant al labourerien niverus a zo warni hag a ray un dibab all. Bianchi-Bihan 16 C'hwe 2010 da 14:58 (UTC)\nAdtapet diwar « https://br.wikipedia.org/w/index.php?title=Kaozeadenn_Rummad:Hebraeg&oldid=791011 »\nKemmoù diwezhañ degaset d'ar bajenn-mañ d'an 18 Eos 2010, da 15:42.


Langeais - Wikipedia\nKastell Langeais ha straed Gambetta.\n4 455 ann. (2019)\n47° 19′ 36″ Norzh\n0° 24′ 25″ Reter / 47.3266666667, 0.406944444\nbihanañ 36 m — brasañ 109 m\nLangeais zo ur gumun hag ur gêrig a Vro-C'hall, e Bro-Touren, en departamant Indre-et-Loire, er rannvro Centre, war lez hanternoz ar stêr Liger.\nKresket eo bet d'ar 1añ a viz Genver 2017 goude bezañ bodet gant Les Essards.\n3 Da welout eno\nEmañ Langeais war lez hanternoz al Liger. Treuzet eo gant div adstêr d'al Liger: ar Roumer hag ar Breuil.\nUr c'hastell a voe savet en Xvet kantved, en amzer Foulk Nerra, kont Anjev. Un iliz a voe savet en XIvet kantved. Er c'hastell a weler hiriv, savet war-dro kreiz ar xvvet kantved, gant Jean Bourr, ministr da Loeiz XI, e voe eureujet Charlez VIII d'an dugez Anna Vreizh e 1491. N'eo ket er c'hastell-se-se e varvas ar roue met en hini Amboise e 1498.\nAr pont dreist al Liger.\nTi kozh e straed Anna Vreizh.\nTi-kêr kozh Les Essards.\nEno e weler\nun iliz eus an XIvet, XIIvet, ha XVvet kantved,\nar c'hastell, savet war-dro kreiz ar XVvet kantved, gant Jean Bourr, ministr da Loeiz XI, ar roue a voe eureujet e vab d'an dugez Anna Vreizh e 1491. Er park e-kichen ar c'hastell ez eus rivinoù eus an Xvet kantved, en amzer Foulk Nerra, kont Anjev.\nur pont war al Liger eus 1849\nKavout a reer ur straed Anna Breizh hag ul leti Anna Breizh e kreiz-kêr.\nE 2019 e oa 4 455 a dud o chom er gumun.\nLa Duchesse de Langeais, romant gant Honoré de Balzac, a voe embannet en 1834 dindan an anv Ne touchez pas la hache.\n↑ (fr) Arrêté préfectoral du 30 septembre 2016 portant création de la commune nouvelle de Langeais.\nAdtapet diwar « https://br.wikipedia.org/w/index.php?title=Langeais&oldid=1925310 »


Buhez ar Sent/1912/Mac’harit a Gorton - Wikimammenn\nBuhez ar Sent/1912/Mac’harit a Gorton\n◄ Robert Arbrissel Mac’harit a Gorton Leandr ►\nC’houec’hvet devez warn-ugent a viz C’houevrer\nSantez Mac’harit a Gorton\nMac’harit a c’hanas en Alviano, en Toskan, er bla 1247. He mamm he zavas en doujanz Doue ; mes gwasan oe, e kollas anezi abred. He zad a addimezas, hag hec’h lez-vamm a oe drouk en he c’henver. Adalek neuze, he gened hag he yaouankiz he diskaras en berr amzer.\nEun dijentil eus Monte-Pulsiano, hag a deue bep bla da dremen an hanv da Alviano, a reas anaoudegez ganti hag he c’haras. Ar verc’h, sorc’hennet, a yeas d’e heul hag a renas gantan, epad nao bla, eur vue hag a oe eur skouer fall evit ar vro hag eur rann-galon evit he zad.\nEun dro bennak, an dijentil a yeas war ar mêz, d’ober eur bale en e dreo. Diouz an abarde, kaer a oa e c’hortoz, ne oe gwelet doare ebet d’ezan. Mac’harit, enkrezet, a gasas eur mevel d’e glask. An amzer a dremene, ha kelou ebet ne deue.\nEn eun tol, setu ma wel o tont en ti, hanter-varo gant ar skuizder hag an naon, ar giez vihan a veze bepred o heul an ôtrou. Dal m’he devoe debret eun tamm bennak, e krogas en he broz d’ober d’ezi mont d’he heul, hag e tizoloas diraki korf an dijentil reuzeudik, lazet gant e enebourien, ha kuzet gante dindan eur bern douar ha strouez.\nRaktal, dorn Doue a skoas Mac’harit. Ar glac’har d’he fec’hejou a gargas he c’halon ; daerou puilh ha c’houero a gouezas eus he daoulagad : « Mont a rin, emezi, da gaout ma zad ! »\nEvit gwir, eun nebeut deiou goude, eur c’hrouadur seiz pe eiz vla krog en he dorn, ar verc’h reuzeudik a zizroe da Alviano. He zad, daoust pegen poaniet oa bet gant he bue diroll, o welet ar c’heun a ziskoueze kaout, a vriataas anezi gant teneredigez.\nMac’harit en em lakas neuze da ren eur vue neve, hag awechou, en iliz, dirak an holl, e c’houlenne pardon eus ar skouer fal he devoa roët d’he c’henvroïz.\nKement-se a zisplijas d’he lez-vamm, a deuas d’he c’hasât kement, ma oe red d’ezi mont da chom da Gorton. Eno e c’houlennas bezan digemeret en Trede-Urz ar binijen, ha goude bezan bet lezet tri bla da c’hortoz, e oe erfin selaouet he goulenn.\nDre he finijennou kalet, e teuas a benn da drec’hi ken mat he c’horf, ma ne zantas youl fall ebet ken en he c’halon : karante Doue an evoa kemeret a-grenn plas karante ar bed. Goude bezan trec’het ar c’hig, enebour an diabarz, he devoe c’hoaz da stourm ouz an drouk-spered, enebour an diavêz.\nA-wechou, e lake hunvreou hudur pe heuzus da ziwan ; en he spered, ha soniou divalo da vouboual en he diskouarn. Koll a reas e amzer.\nHon Zalver Jezuz-Krist a ’n em ziskouezas d’ezi alïes, gwech war divrec’h e vamm, gwech war ar groaz. Eleiz a dud a deue d’he c’haout, a bep tu, da zeski ganti hent an nenv, ha mantrus eo ar vad a reas endro d’ezi. Ouspen ar vad a rê d’an eneou, e roë ar yec’hed d’ar c’horfou, e-kase an drouk-sperejou er-mêz aneze, e rê da zarn, zoken, sevel eus a varo da veo.\nMervel a reas d’an 22 a viz c’houevrer 1297, ha kanv bras a oe grêt d’ezi gant he c’henvroïz. He c’horf, a-vec’h dislivet gant yenien ar maro, a zo c’hoaz en e bez, en de a hirie, ha diniver eo ar burzudou a c’hoarve en e genver.\nBeneat XIII a lakas anezi etouez ar zent, er bla 1728.\nLagad ar vamm\nAn tad, en eun tiegez, eo ar penn ; ar vamm eo ar galon. An tad eo ar c’halloud, ar vamm eo ar garante ; abalamour da ze, pa ve mat ar gerent, ar vugale a zo diês d’eze trei fall.\nAn doujanz en kenver an tad hag ar garante en kenver ar vamm, mesket gant gras Doue, a vir ouz ar vugale da dec’hel diwar hent ar baradoz. An doujanz en kenver an tad a vezo kollet pell a vo, hag e vezo c’hoaz er galon eun elfenn bennak a garante evit ar vamm.\nEtre daou zen yaouank a oa o vale war hent an dizenor, e savas trouz, eun devez, hag unan a zarc’haoas tôl ar maro gant egile. Kentan ger a gouezas eus genou ar muntrer a oe : « Ah ! pa ouveo ma mamm kement-man ! »\nAr c’halloud an eus ar zonj hepken eus ar vamm, evit pellât he bugale diouz au droug, a zo dister en kichen ar c’halloud an eus he lagad.\nAr re goz a lavare :\nLagad ar mestr a vag ar marc’h\nHag a laka barr-leun an arc’h.\nLagad ar vamm gristen a vir he bugale war hent ar furnez. « An den a zo grêt d’e dri bla, » a lavare Joseph de Maistre ; ar pez a ziskoue pegen abred eo red d’ar vamm teuler evez war he\nAdtapet diwar « https://br.wikisource.org/w/index.php?title=Buhez_ar_Sent/1912/Mac’harit_a_Gorton&oldid=36333 »\nKemmoù diwezhañ degaset d'ar bajenn-mañ d'an 11 Mez 2012, da 15:49.


Manipur (মনিপুর e meiteieg, yezh ar vro) zo unan eus stadoù Unaniezh India, gant ur gorread 22 327 km². Er bloavezh 2001 e oa 2 388 634 a dud o chom er stad vihan-se. Imphal eo ar gêr-benn. Emañ Manipur war harzoù India : er reter emañ Myanmar (Birmania), en hanternoz Nagaland, er c'hreisteiz Mizoram hag er c'hornôg Asam.\nUr vroig veneziek eo, gant kernioù a dap betek 2500 metr uhelder. Eztennañ a reer glaou eus ar c'hondon ha holen eus an eienennoù dour tomm. E-leizh a loened gouez a gaver er vro : olifanted, tigred, arzhed, kirvi, marmouzed, bualed ha naeron bras.\nAr meiteieg hag ar saozneg eo an div yezh ofisiel.\n(en) Lec'hienn ofisiel gouarnamant Manipur (e saozneg)\nAdtapet diwar « https://br.wikipedia.org/w/index.php?title=Manipur&oldid=1475344 »\nKemm diwezhañ d'an 4 Ebr 2013 da 20:17\nKemmoù diwezhañ degaset d'ar bajenn-mañ d'an 4 Ebr 2013, da 20:17.


Kaozeal:gounezo - Wikeriadur\nE gwirionez eo ar memes kemmadur war-lerc'h a, e, ha ma : dre vlotaat. Bianchi-Bihan (kaozeal) 1 Mez 2015 da 12:16 (UTC)\nEvel-just, met perak dont d'ober an evezhiadenn-mañ goude bezañ savet kement a bennadoù war an hevelep patrom !? Ha perak lezel ar meneg « "Gant ur c'hemmadur mesket (war-lerc'h ar rannig-verb e pe ar stagell isurzhiañ ma) :" » neuze ?!--Prieladkozh (kaozeal) 1 Mez 2015 da 15:01 (UTC)\nAn evezhiadennoù a reer pa garer. Mont da gemmañ zo ur bazenn all, diegi am boa da ober. Ret e vefe kavout ar stumm mat da ober lavarout war un dro eo ar c'hemmmadur dre vlotaat a zo war-lerc'h e, hag ar c'hemmadurioù kemmesk. N'em eus kavet, neuze e laoskan. Bianchi-Bihan (kaozeal) 1 Mez 2015 da 16:25 (UTC)\nAdtapet diwar « https://br.wiktionary.org/w/index.php?title=Kaozeal:gounezo&oldid=196879 »\nKemmoù diwezhañ degaset d'ar bajenn-mañ d'an 1 Mez 2015, da 16:28.


Kaozeal:Rouaned Norvegia - Wikipedia\nSell 'ta: https://br.wikipedia.org/w/index.php?title=Rouaned_Norvegia&diff=1542345&oldid=1542341. Berzet gant peseurt aotrou? Bianchi-Bihan (kaozeal) 10 Kzu 2013 da 09:34 (UTC)\nReolennoù ar Wikipedia. Lavaret 'zo bet an dra-se dit c'hoazh meur a wech, gant meur a hini ha merourien en o zouez, ha war-eeun war da bajenn gaozeal . Daoust da se e kendalc'hez, perak?--Trec'hlid mitonet (kaozeal) 10 Kzu 2013 da 11:17 (UTC)\nAc'hanta ne welan ket e ve berzet. Hag ober a ran gant an doare boas, an aesañ. Bianchi-Bihan (kaozeal) 10 Kzu 2013 da 12:25 (UTC)\nMont da adlakaat an etrewiki dispredet, pa oa dija an etrewiki mod-nevez war ar bajenn…--Trec'hlid mitonet (kaozeal) 11 Kzu 2013 da 09:16 (UTC)\nGwir eo, un torfed euzhus en deus kaset ar wikipedia d'an traoñ kant gwech. Ezhomm a vez tud da fuketal da renabliñ fazioù ar re all. Uhelat ha santelat kefridi. Bianchi-Bihan (kaozeal) 11 Kzu 2013 da 09:20 (UTC)\nAdtapet diwar « https://br.wikipedia.org/w/index.php?title=Kaozeal:Rouaned_Norvegia&oldid=1542425 »\nKemmoù diwezhañ degaset d'ar bajenn-mañ d'an 11 Kzu 2013, da 09:20.


Pajenn:Marigo - Abrege eus an Aviel.djvu/81 - Wikimammenn\nPajenn:Marigo - Abrege eus an Aviel.djvu/81\na gonsolation ha leun a joa e creis va oll afflictionou.\nConsiderit penaus evit caout ar joa spirituel-ze, ez eo ret caout ur goustians pur ha net. Jouissa a reot eus ur repos dous, ma ne rebeich netra deoc’h ho coustians : ar goustians vad a so ur banquet delicius ha continuel. Ret eo ouzpen-ze renons da joausdet ha plijadurezou vaen ar bed ; ne illit quet en em rejouissa gant ar bed, hac en em rejouissa gant Doue.\nHa c’houi hoc’h eus cavet biscoas ur gontantamant barfet en creiz plijadurezou ar bed ? Ha ne vanque quet atau un dra benac d’hoc’h eürusdet ?\nMar hoc’h eus servichet Doue ervad un amser benac, ha c’houi a so bet biscoas contantoc’h hac eürussoc’h evit ne voac’h neuse ? Ho pezet sonch eus an daëlou a zevotion hoc’h eus scuillet en amser-ze ; n’o deus-ii quet roet deoc’h muy a gontantamant, evit n’ho poa cavet e touez divertissamanchou ha joausdet ar bed ?\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/81&oldid=94441 »\nKemmoù diwezhañ degaset d'ar bajenn-mañ d'an 29 Her 2016, da 17:24.


Kevredigezh Kembre-Breizh: Peseurt chaoser war ar ster Hafren (Severn)?\nPeseurt chaoser war ar ster Hafren (Severn)?\nRoet ez eus bet un doare nevez da Vae Kerdiz goude sevel ur chaoser nevez. Dour ar mor a chom eno a-hed ar wech bremañ, ma ne voe gwelet alies nemet lec'hid gwechall. Bremañ ez eus koaz eus ur chaoser kalz brasoc'h hag a lamfe digant an hirc'hareged o zachennoù boueta.\nAn Demokrated Frankizourien o deus diskleriet o eneberezh d'ar raktres da sevel ur chaoser bras-divent war ar ster Hafren (Severn) a-benn kenderc'hiñ tredan en un doare adnevezus. Ar pezh chaoser-se a c'hallfe produiñ kement ha 5% eus tredan ar Rouantelezh-Unanet, met a vefe drastus evit an natur war al lec'h.\nAn Demokrated Frankizourien zo savet a-du kentoc'h gant ur raktres evit ur chaoser bihanoc'h, unan ha na zistrujfe nemet 20% eus an tachennoù a bouez evit al laboused-mor hag al loened-mor, ha n'eo ket 80% evel ma rafe ar chaoser gwelet ar gwellañ gant ar gouarnamant. Anat eo, avat, ne brodufe ket kement a dredan glan...\nAr chaoser bras a astennfe eus Weston-super-Mare, e Bro-Saoz, betek Kerdiz, padal e vefe savet egile tamm-pe-damm etre Bristol ha Casnewydd (Newport).\ntagioù chaoser ar ster Hafren, endro, energiezh, tredan


Tud sot gant Johnny Hallyday zo deuet dirak e di eus Marnes-la-Coquette goude m'eo bet embannet oa marvet ar c'haner © Maxppp - Bruno Levesque\nDiffusion du mercredi 6 décembre 2017 Durée : 17min\nKeleier ispisial oa bet kinniget d'ar Merc'her 6 a viz Kerzu goude m'eo bet embannet eo aet d'an anaon Johnny Hallyday. 74 vloaz oa ar c'haner mil vrudet e Bro C'hall, tapet gant krign-bev ar skevent. Ur bern tud o deus bet c'hoant da enoriñ anezhañ.\nAnavezout a rae mat Alan Stivell, Johnny Hallyday, eus ar memes rummad oad e oant hag er memes ti-embann pladennoù ivez er bloavezhioù '70. War-eeun eus Bro Italia 'oa ganeomp e-pad ar c'heleier.\nTro n'eus bet ivez ar c'haner Gilles Servat d'en em gavout gant Johnny Hallyday ur wech.\nAr soner Dom Duff n'eus bet selaouet sonerezh Johnny e-pad e yaouankiz.\nTro 'neus bet ivez Gégé Gwenn da selaou kanaouennoù paotr ar rock ha da ganañ anezhe alies evel "Pour moi la vie va commencer", "Je te promets", "Requiem pour un fou" pe c'hoazh "Que je t'aime".\nJulien Marzin a vez oc'h aozañ sonadegoù er vro... Boaz 'vez da welet arzourien war al leurennoù, met bammet eo bet gant an nerzh a gase Johnny\nVIDÉO : un blockhaus allemand déterré et déplacé au musée de Quinéville


Eil levr - Chap. III. - Wikimammenn\nEil levr - Chap. III.\nVictor Guilmer, 1836 (p. 124-127)\n◄ Eus ar baourentes a galon. Eus ar garantes evit ar paour. Necessite hac avantach ar veditation. ►\nBezit henvel, va mab, oc’h an dud-se pinvidic pere a so charitabl ha truezus, en em c’hra tadou ha mamou ar beaurien, ha n’ho deves qet a aon d’en em renta paour, o cresqi ho aluzennou.\nNac a venedictionou e recevont var an douar ! mæs nac a venedictionou preciussoc’h a recevint-hi digant Jesus en e varados !\nAlies an Autrou-Doue a rent dezo er bed-ma memes, ar pes o deveus roet a muioc’h eguet ar pes о deveus roet d’ar paour abalamour da Zoue.\nAr pes о deveus da c’hortos digantan en e varados, a vezo ingal d’e bromessaou.\nHac ho deffe serret outho o-unan an tabernaclou eternel, dorojou ar barados, a c’hellont c’hoas ho digueri dre an aluzen, pehini a servicho da brena ho phec’hejou ha da zisposi calon an Autrou-Doue d’ho phardonni dre an absolven.\nCorneill, commandant a gant den, a behini e parlant Sant Lucas e actou an Ebestel, en devoue ar bonheur da veza christen ha pardonet eus e oll bec’hejou dre vertus e aluzennou.\nVa mab, considerit eta evel un dever evidoc’h soulagi ar beaurien.\nMar oc’h eus cals, roit dezo cals : mar oc’h eus nebeut, roit dezo nebeut.\nNa chelaouit qet an avariçdet, an usuilleres, pehini ne lavar jamæs e ve destumet aoualc’h.\nPermettet eo deoc’h espern un nebeut ho tanves ; mæs na vezit na calet en andret memprou Jesus, nac usuiller.\nArguella espern a rafac’h eus ho madou eo ho lacat etre daouarn ar paour. Eno e c’hallit destum un tensor pehini ne vezo ravaget na gant ar mercl na gant ar prenvet.\nDa heur ho maro, er c’havot eno, caër-oc’h-cæra dre ma crescot oc’h aluzen.\nMæs laqit eves na rafac’h oc’h alusen evit beza guelet ha meulet gant an dud.\nMar deo possubl, grit hoc’h aluzen d’ar paour evel pa na oufe qet ho torn cleis petra a ro ho torn deou, ha Doue, evit pehini ebqen ho pezo-hi great, ha pehini a vel er secret, a bublio dirac an oll hoc’h œuvrou a drugares hac ho recompenso hed an eternite, a vad infinit, e plaç ar madou perissabl ho peso bet distribuet er bed-ma d’ar beaurien, dre garantes evitan.\nAdtapet diwar « https://br.wikisource.org/w/index.php?title=Eil_levr_-_Chap._III.&oldid=113152 »\nKemm diwezhañ d'an 30 Kzu 2017 da 20:22\nKemmoù diwezhañ degaset d'ar bajenn-mañ d'an 30 Kzu 2017, da 20:22.


Paul Sébillot - Wikipedia\nPaul Sébillot (Matignon, 1843 - Pariz, 1918) a oa ur folklorour hag un dastumer kontadennoù eus Breizh-Uhel. Studioù war ar gwir a reas e Roazhon ha goude-se e Pariz. Brudet eo abalamour m'en deus embannet danvez dastumet gantañ e maezioù Breizh-Uhel hag abalamour d'e skridoù dezhañ ivez. Met evel livour e voe anavezet da gentañ, adalek ar bloavezhioù 1860. Kemer a reas perzh e Saloñs livouriezh Pariz e 1870.\nWar un dro e krogas da skrivañ, hag anaoudegezh a reas, e Pariz, gant Fañch an Uhel ha gant Narcisse Quellien. Daremprediñ a rae an « Dîners celtiques », etre 1879 ha 1892, hag eno en em gave e-touez skrivagnerien, yezhourien hag istorourien eus Breizh pe eus Pariz, troet gant danvez Breizh hag ar studioù keltiek. Adal 1880 e embannas kontadennoù pobl eus Breizh-Uhel. Unan eus saverien ar Société des Traditions populaires e voe e 1882. E 1886 e teuas da vezañ sekretour ar gevredigezh ha rener he c'helaouenn. Studiañ a reas ar vevenn etre ar brezhoneg hag ar gallaoueg.\nEzel e voe eus kalz kevredigezhioù lenneien eus e amzer : Société des gens de lettres, Société de linguistique, Société d’anthropologie, Kevredigezh henoniezh Penn-ar-Bed, Société d’ethnographie et d’art national, ha c'hoazh ar Société du Folklore wallon, ar Folklore Society e Chicago, an American Folklore Society, ar Société Suisse des traditions populaires ha reoù all.\nE 2008 e oa bet aozet ur c'hendiviz etrebroadel diwar e benn, e Felger, 90 vloaz goude e varv.\nLes littératures populaires de toutes les nations (XXXV) 1898\nLittérature orale de L'Auvergne (1898)\n1875 : La République, c’est la tranquillité\n1876 : Essai sur le patois gallot\n1880 : Les Traditions, superstitions et légendes de la Haute-Bretagne • Essai de questionnaire pour servir à recueillir les traditions, les superstitions et les légendes • Contes populaires de la Haute-Bretagne • Contes des paysans et des pêcheurs • Les Pendus\n1881 : La Littérature orale de la Haute-Bretagne\n1882 : Les Traditions et superstitions de la Haute-Bretagne\n1883 : Contes de terre et de mer • Gargantua dans les traditions populaires\n1885 : Les Coutumes populaires de la Haute-Bretagne • Questionnaire des croyances, légendes et superstitions de la mer\n1886 : La Bibliographie des traditions populaires des Frances d'Outremer • La langue bretonne, limites et statistique • Légendes chrétiennes de la Haute-Bretagne • Devinettes de la Haute-Bretagne\n1887 : Les Instructions et questionnaires de la société • Les Coquilles de mer • 'Légendes locales de la Haute-Bretagne : les Margot la fée • Notes sur la mer et la météorologie maritime\n1888 : Notes sur les traditions et superstitions de la Haute-Bretagne • Blason populaire de la Haute-Bretagne • L'Imagerie populaire en Bretagne\n1889 : Les Héros populaire en Haute-Bretagne\n1890 : Molière et les traditions populaires\n1891 : Les Traditions et superstitions de la Boulangerie • Contes de marins : le diable et les animaux à bord • Contes de marins\n1892 : Les Femmes et les traditions populaires • Additions aux coutumes, traditions et superstitions de la Haute-Bretagne • Les Incidents des contes populaires de la Haute-Bretagne • Contes de la Haute-Bretagne : Les chercheurs d'aventures, le diable et ses hôtes\n1893 : Ustensiles et bibelots populaires • Le Tabac dans les superstitions et les coutumes\n1894 : Les Travaux publics et les mines dans les traditions et superstitions de tous les pays • Contributions à l’étude des contes populaires • Livres et images populaires • Légendes du pays de Paimpol • Dix contes de la Haute-Bretagne • Bibliographie des traditions de la Bretagne\n1895 : Contes de prêtres et de moines • Ercé près Liffré et le château du Bordage • Légendes et curiosités des métiers\n1896 : Contes espagnols\n1897 : Annuaire de Bretagne • Petite légende doré de la Haute-Bretagne\n1898 : Littérature orale de l'Auvergne\n1899 : Légendes locales de la Haute-Bretagne • La Bretagne enchantée\n1900 : La Veillée de Noël • Contes des landes et des grèves • Les Coquillages de mer • Légendes locales de la Haute-Bretagne\n1901 : Le Folklore des pêcheurs\n1902 : La Mer fleurie\n1903 : Les Traditions populaires en Anjou\n1904 : Les Paganismes\n1904-1906 : Le Folklore de France\n(fr) Paul Sébillot : e vuhez hag e oberoù\n↑ (fr) Colloque international : De la Bretagne à Paris, Paul Sébillot (1843-1918) - Un républicain promoteur des traditions populaires\nAdtapet diwar « https://br.wikipedia.org/w/index.php?title=Paul_Sébillot&oldid=1890023 »\nDernière modification le 16 Kzu 2020, à 07:48\nKemmoù diwezhañ degaset d'ar bajenn-mañ d'an 16 Kzu 2020, da 07:48.


Busoù ha kirri-boutin - Ville de Quimper (BZH)\nVous êtes ici : Degemer | Servijoù | Treuzdougen | Busoù ha kirri-boutin\nBus avec conducteur\nEizh linenn-kêr a ya d’ober ar rouedad treuzdougen-se e kêr Gemper hag an Erge-Vras. 17 linenn e-maez kêr a gas da gumunioù all an tolpad-kêrioù. D’ar Sul enderv e vez busoù o vont gant teir linenn e Kemper. Ur servij a vez graet adalek an ti-gar diouzh an noz.\nOuzhpenn al linennoù boas ez eus eus ar servij minibusoù handiQUB evit kas an dud dalc’het en o c‘heflusk. Gallout a ra ar minibusoù-se kas an dud a zor da zor, diwar c’houlenn, da bep lec’h en tolpad-kêrioù adalek 7e betek 21 e a Lun da Sadorn ha d’ar Sul enderv.\nServijoù all zo rakwelet evit kas an dud e-pad an hañv pe pa vez darvoudoù dibar (bulzunoù evit mont d’an traezhennoù, busoù evit mont da welet krogadoù an UJAP…).\nAdkavit ar prizioù, tres ar rouedad hag ar jediñ hentadurioù e lec’hienn QUB.\nTreuzdougen e-maez kêr\nAr rouedad Penn ar Bed zo bet lakaet war-sav gant Kuzul-departamant Penn-ar-Bed. Ganti e c’haller mont da bep lec’h en departamant o paeañ ur priz hepken lakaet e 2 € (nemet Kemper-Brest) evit mont dre al linenn dibabet gant ar beajour.\nGant tikedoù ha koumanantoù ar rouedad Penn-ar-Bed e c’haller tapout ur bus digoust en devezh, kenere ouzh rouedadoù busoù an tolpadoù-kêrioù Brest Meurgêr ar Mor (Bibus), Kemper Kumuniezh (QUB) ha Montroulez Kumuniezh (TIM). En em gavout a ra busoù QUB hag ar rouedadoù Penn ar Bed e leurenn etremodel Kemper, zo e-tal ar porzh-houarn.\nEurioù ar rouedad Penn-ar-Bed a vez lakaet da glotañ, kement ha ma’z eus tu, evit ma c’hallfe an dud kenderc’hel da vont pelloc’h dre ginnig dezho an niver brasañ a THR Breizh hag a drenioù e rouedad an SNCF.\nAdkavit ar prizioù, tres ar rouedad hag ar c’hlask hentoù el lec’hienn viadoo 29.\nKit da bep lec’h e Breizh gant BreizhGo.


Bran a laer ar gouloù + Rakoun ha Bleiz – Radio Naoned\nBran a laer ar gouloù + Rakoun ha Bleiz\nBran a laer ar gouloù :\nBran ar sorbiennoù zo ul lampon na gil ket rak c’hoari troioù kamm d’ an holl, zoken d’ he mignoned. A-wechoù avat e c’hell he zroioù kamm degas dimp traoù kaer ha mat evel an heol, al loar hag ar stered.\nRakoun ha Bleiz :\nP ’en em gav Rakoun fri ouzh fri gant Bleiz, emañ en arvar a vezañ lonket. Padal gant ar sac’had troioù kamm a zo gantañ eo kentoc’h Bleiz a zo en arvar…\nKristof, rann 1 An dud a ra eus Kristof ur paotr diskiant. Gwell ha se ! Lezet eo da c’hoari ha da vale. Un deiz e kav ur...\nVouïedhmim, va mab ! Tu bennak e Kabylia e oa un den en doa ur glujar a gare dreist pep tra. Un deiz, e verc’h a lez e c’hlujar...\nRUN : THE WORLD IN BETWEEN\nTARZH AN NOZ – Meurzh 07/06/2022


Janed Naplez (1478-1518) - Wikipedia\nJaned Naplez (1478-1518)\nUr bajenn disheñvelout Janed Aragon zo ivez.\nUr bajenn disheñvelout Janed Naplez zo ivez.\nJaned Naplez, pe Giovanna d'Aragona (1478-1518), a oa rouanez Naplez, dimezet da Ferdinant II Naplez.\nGanet e oa Janed e Naplez e 1478, ha merc'h e oa da Ferdinando Iañ Naplez ha d'e eil pried Janed Aragon (1454-1517). Merc'h-vihan e oa da Yann II Aragon ha d'e eil pried Juana Enríquez. Hanterc'hoar e oa da Alfonso II Naplez ha Frederico IV Naplez.\nEn 1496, d'he 17 vloaz, e voe dimezet Janed d'he niz Ferdinando II Naplez. Hennezh a oa mab d'he hantervreur Alfonso II Naplez. Ar voereb plac'h nevez a oa 17 vloaz, hag an niz paotr nevez 27 bloaz. Ha mervel a reas Ferdinando II d'ar 7 a viz Gwengolo er bloaz-se en-eeun. Bugel ebet ne oa bet.\nFedrico IV Naplez, eontr Ferdinando, ha hantervreur Janed, an hini a voe anvet da roue. Janed a vevas daou vloaz warn-ugent c'hoazh, addimeziñ avat ne reas ket.\nAr roue saoz Herri VII o klask gwregAozañ\nE miz C'hwevrer 1503 e kollas Herri VII, roue Bro-Saoz, e bried kentañ, Elizabeth of York. 46 bloaz e oa, ha c'hoant dezhañ addimeziñ. Ar rouanez Izabel Kastilha a gomzas dezhañ eus Janed Naplez, a oa 25 bloaz d'ar poent-se, marteze dre ma felle dezhi distreiñ selloù ar Saoz diouzh he merc'h Katelin Aragon. Ha Herri da gas kannaded da Naplez en 1505, da welout ha koant a-walc'h e vije an danvez-pried. Goulennoù Herri ha respontoù ar gannaded a voe meneget e buhezskrid Henry Bacon e 1622, The Historie of the Raigne of King Henry The Seventh, hag embannet e Londrez 250 vloaz goude evel Instructions given by King Henry the Seventh, to his embassadors, When he intended to marry the young Queen of Naples: together with the answers of the embassadors (published in London: 1761, by T. Becket and P.A. De Hondt).\nAdtapet diwar « https://br.wikipedia.org/w/index.php?title=Janed_Naplez_(1478-1518)&oldid=1954750 »\nKemm diwezhañ d'an 15 C'hwe 2022 da 09:26\nKemmoù diwezhañ degaset d'ar bajenn-mañ d'an 15 C'hwe 2022, da 09:26.


Daniel Sanders - Wikipedia\nDaniel Sanders (12 a viz Du 1819, Strelitz - 11 a viz Meurzh 1897, Strelitz) a oa ur yezhoniour, geriadurour, barzh ha troer alamanek.\nEus ur familh Yuzevien e oa Sanders ha mont a reas d'ur skol yuzev a-raok mont d'ar Gymnasium Carolinum e Neustrelitz. Goude-se ez eas da skolioù-meur Berlin ha Halle da studiañ yezhoù, matematik hag ober un doktorelezh prederouriezh. Eus 1842 da 1852 e oa mestr-skol en e skol gozh en Altstrelitz.\nE 1852 en em lakaas Sanders da studiañ a-zevri geriadur alamaneg ar baotred Grimm, Deutsches Wörterbuch. Diwar e labour e embannas ur geriadur savet gantañ, anvet Wörterbuch der Deutschen Sprache, moullet e meur a levrenn eus 1859 da 1865. Goude-se e embannas ivez e Ergänzungswörterbuch der Deutschen Sprache (1878–1885). Gantañ ivez e voe savet Fremdwörterbuch (1871), Wörterbuch der Hauptschwierigkeiten in der Deutschen Sprache (1872), Wörterbuch der deutschen Synonymen (1872) ha Lehrbuch der Deutschen Sprache für Schulen in 3 Stufen (1888). Displegañ a reas e soñjoù war an alamaneg e-barzh Katechismus der Deutschen Orthographie (1856) ha kemer a reas perzh er c'hendiviz war doare-skrivañ an alamaneg e Berlin e 1876.\nTreiñ a reas ivez Kanenn ar C'hanennoù en alamaneg (1866) ha sevel a reas barzhonegoù, embannet dindan an titl Heitere Kinderwelt (1868). E 1887 e savas ar Zeitschrift für die Deutsche Sprache, a voe renet gantañ betek e varv en Altstrelitz e 1897.\nAdtapet diwar « https://br.wikipedia.org/w/index.php?title=Daniel_Sanders&oldid=1889517 »\nKemmoù diwezhañ degaset d'ar bajenn-mañ d'an 8 Kzu 2020, da 07:57.


dispign - Wikeriadur\n(Verb) → Etimologiezh da glokaat (Ouzhpennañ)\n(Furm verb) Savet diwar dispign-, pennrann ar verb dispign, hep dibenn-ger.\ndispign /ˈdispĩɲ/ verb kreñv eeun (displegadur)\nOber gant e arc'hant.\nHa peogwir e oa arc'hant a-walc'h ganeomp da zispign ... — (Pêr Denez, Glas evel daoulagad c'hlas na oant ket ma re, Al Liamm, 1979, p. 17.)\nNe ouie ket Harry da belec’h redek da gentañ da zispign e wenneien, bremañ pa oa leun e yalc’h. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 83.)\nHa peadra 'ta da baeañ va beaj ac'han da Baris ha pelloc'h, eus Paris betek Moskov ! nag a vadoù da zispign kent tizhout ar pal... — (Jarl Priel, Va Buhez e Rusia, Al Liamm, 1955, p. 4.)\n(Dre astenn-ster) Implijout e arc'hant hep muzul.\nNann, na selaouit ket ouzh ho mamm pa damall deoc'h dispign hon arc'hant o lakaat adlivañ hor c'hambroù e gwenn, e ruzgwenn hag e gwer-dour. — (Roparz Hemon, Mari Vorgan, Al Liamm, eil emb. 1975, p. 20.)\nfoetañ, fontañ, foranañ\ngalleg : dépenser (fr)\ngalleg : dissiper (fr) , gaspiller (fr)\ndre vlotaat zispign\ndre galetaat tispign\nFurm ar verb dispign e trede gour unan an amzer-vremañ, en doare-disklêriañ.\nFurm ar verb dispign en eil gour unan an doare-gourc'hemenn.\ndispign /ˈdispĩɲ/ ; dispignoù.\nOber dispignoù bras.\ngalleg : dépense (fr)\nsaozneg : spending (en)\nAdtapet diwar « https://br.wiktionary.org/w/index.php?title=dispign&oldid=278301 »\nKemmoù diwezhañ degaset d'ar bajenn-mañ d'an 26 Eos 2018, da 16:21.


Ebrel | 2011 | Soubenn ar geek\nDielloù evit Ebrel, 2011\nPosted in C'hoarioù video on Ebrel 27, 2011 by geekezig\nAdluget ‘m eus ma N64 ha setu neuze me o prenañ ur c’hoari a felle din abaoe peeeell spontus (peogwir e felle din ar c’hoari-se pa oa deuet er-maez dija ^^) met dre aon bezañ dipitet evel ma oan bet gant Pokemon Stadium n’em boa ket kredet prenañ. Ma, graet an afer, pokemon Snap a zo ganin bremañ.\nUr c’hoari e bed ar pokemon eo eveljust, met evit ur wech n’eo ket ret tapout al loened, ret eo tapout skeudennoù diouto! ^^ Kavout a ran dispar awalc’h ar mennozh. Setu neuze ni o kantreal e bedoù evit gwelet pokemoned en o endro naturel. N’eus ket tu da bourmen re rak e-barzh un doare karr e vezer gant un hent resis da heulhiañ. Tu zo da dreiñ avat. Ar pal a zo neuze skeudenniñ an holl bokemoned (63 a zo da gavout) ha krouiñ un albom skeudennoù gante tout (un doare pokedex un tamm). Goude pep troiad eo ret dibab ar skeudennoù a vo diskouezet d’ar c’helenner Chen a roio notennoù. Ur skeudenn hepken evit pep pokemon! Ret eo dibab mat neuze. Da c’houde e vez notennet ment ar pokemon war ar skeudenn, peseurt neuz a zo gantañ ha m’eo mat e kreiz ar skeudenn. Tu ‘zo da dapout notennoù gwelloc’h m’eo dispar neuz ar pokemon, pe c’hoazh ma vez meur a bokemon heñvel war ar skeudenn. Gant ar poentoù tapet e tispaker traoù a c’hall sikour ac’hanomp : avaloù da skeiñ dezho pe c’hoazh ur pokeball ispisial evit diskoachañ pokemon kuzhet hag all. Ret eo ober meur a wech memes bed evit dont a-benn da gaout an holl.\n6 bed a zo, ur skeudenn endro ispisial da gavout e pep hini anezho evit diskoachañ ar seizhvet bed. Ur wech echu an istor ez eus tu c’hoazh ga glask ober taolioù-dreist a-fed notennoù.\nAes-tre eo da implij (skeiñ traoù gant A ha B, zoomiñ gant Z) ha dispar eo ar fed e vefe tu da levezoniñ an endro, en ur skeiñ ur pokemon en dour ec’h emdroo ha traoù a seurt-se. Fentus eo ar c’hoari, n’eus ket tu da vervel, n’eus netra dañjerus, ret eo dont a-benn da dapout skeudennoù brav ha setu tout! Peoc’hus ^^ Dipitet on bet un tamm gant “hirder” ar c’hoari avat rak buan spontus em eus e echuet (kroget on disul da noz hag echu hirie, añfin an istor hepken, mankout a ra din daou bokemon c’hoazh!) dre ma n’on ket unan hag a glask tizhout ar gwellañ notennoù ‘m eus ne c’hoariin ket (kalz) ken. Met bon, plijadur ‘m eus bet e-pad ar pennadig se 🙂\nL’école emportée 1, 2 ha 3\nPosted in Levrioù bannoù-treset on Ebrel 27, 2011 by geekezig\nUr manga a zo bet kuzuliet din nevez zo pa oan o komz diwar-benn Battle Royale gant ur mignon. L’école emportée a zo ur manga bet embannet er bloavezhioù 70 e Japan. Istor ur skol (vamm ha kentañ derez) a deuz kuit eo. Un darzhadenn a zo bet, met ne chom netra. Ar skol a zo bet kaset en dazont, e-lec’h ne chom netra estreget un dezerzh. Ret eo d’ar vugale ha d’ar gelennerien bevañ asambles hep dour, tredan na boued. Buan awalc’h e tro sod an dud ha feulz-tre eo an disoc’h. Eus he zu, mamm Shô (an haroz) a zo trist-tre abalamour eo tremenet fall an traoù etrezo just araok na c’hoarvezfe ar gwallzarvoud, sur eo eo bev he mab ha klask a ra sikour anezhañ daoust d’he endro. En eil levrenn ne chom den bras ebet, ret eo d’ar vugale krouiñ ur gevredigezh, dilennadegoù a zo met dizoloiñ a reont buan ez eus un euzhvil o vevañ en dezerzh… Ret eo dezho en em gannañ ouzhpenn! En trede e vo diskoulmet afer an euzhvil (en un doare dic’hortoz mik) hag e vo ur gudenn ouzhpenn : ur c’hleñved red!\nKavout a ran efedus kenañ, koshaet eo un tamm an tresañ met mat eo, aes da heuliañ hag a galite. Lakaet en deus ac’hanon da soñjal e istorioù Junji Ito un tamm (Spirale, Tomié). Feulz kenañ eo met dedennus evel m’eo istorioù kevredigezhioù savet diwar ur gwalheur dic’hortoz. An hanter a zo bet lennet ganin dija, hast ‘m eus gouzout ar pezh a c’hoarvezo da c’houde!\nPosted in Filmoù on Ebrel 27, 2011 by geekezig\nPlijet on bet atav gant ar filmoù sinaat doare Tigre & Dragon a vez gwelet ur wech an amzer war ar skrammoù. Dilhad brav, endroioù dispar, barzhoniezh hag emgannoù bamus… Ar rekipe ‘zo efedus awalc’h. Ne oan ket re nec’het o vont da welet Detective Dee : Le mystère de la flamme fantôme neuze. Met n’eo ket dres ar memes tra. Emgannoù a-feson a zo, un istor leun a luziadennoù hag a gevrinoù, un haroz doare Indiana Jones eo Di ha se ‘zo dreist. Kontañ a ra ivez penaos eo deuet impalaerez gentañ ha nemeti istor Sina da vezañ impalaerez. Torret eo bet ma flijadur gant an efedoù ispisial siwazh. Ur BERN a zo ha merzet e vezont kalz re. An oabl a zo faos ordin, un emgann gant kirvi faos a zo… Eh. An dilhad a chom gwir hag a zo brav ^^” E gwirionez em eus kavet pounner an efedoù ispisial ha start e oa krediñ ha neuze bezañ kendrec’het gant an arvest. Al lodenn er c’hoad bambou a zo ur gwir analadenn fresk ha pur, padout a ra pemp munut… An tudennoù a zo dedennus mod all, domaj eo e varvfe reoù zo re vuan! Un dipit un tamm neuze.\nPosted in Levrioù bannoù-treset on Ebrel 26, 2011 by geekezig\nPosted in Levrioù with tags arz, faltazi on Ebrel 26, 2011 by geekezig\nMillenium (ar filmoù)\nPosted in Filmoù on Ebrel 20, 2011 by geekezig\nTro em boa bet da lenn gant kalzig plijadur an dastumad levrioù Millenium e-kerzh an hañv 2008. E miz Mae 2009 e oan bet o welet azasadenn ar romant kentañ war ar skramm bras met siwazh ne oan ket bet o welet an daou all abalamour ne oant ket skignet e svedeg. Bevet an DVDoù! Ur sizhunvezh Millenium ‘m eus graet neuze n’eus ket pell zo evit sellet eus an tri film da-heul pe dost (unan bep noz koa). Ar film kentañ ‘m eus kavet mat bepred, efedus zoken pa ouzer an diskoulm. An eil (ma romant karetañ e-touez an tri) n’em eus ket kavet ken kendrec’hus : perzh an istor-se a zo dizoloiñ istor Lisbeth setu pa anavezer dija e koll un tamm a vlaz. Dispar eo Noomi Rapace bepred met ur santad drol a zo gant an hollad, santet e vez n’eo ket bet sevenet gant memes den a gav din. An trede film ‘m eus kavet gwelloc’h un tamm, marteze peogwir ez eus muioc’h a draoù o tremen e-serr ar gelaouenn Millenium, n’ouzon ket. Dispar eo ar prosez avat. Setu un doare diveradenn kentoc’h efedus eus levrioù Stieg Larsson eo ar filmoù, zoken m’on bet kendrec’het muioc’h gant an hini kentañ eget gant an daou all. D’am soñj e vo an hini aesañ din da welet en-dro. Kendrec’het on memestra eo gwelloc’h lenn ar romantoù evit kaout un tañva klok eus an oberenn ha mont a rin da welet ar stumm amerikan savet gant David Fincher gant aked moarvat.\nPosted in Filmoù on Ebrel 19, 2011 by geekezig\nUr film ispisial eo The Exiles. Padout a ra 1e10 ha diskouez a ra un nozvezh e buhez ur strollad indianed amerikan, aet kuit eus o “gwarezva” evit mont da vevañ e Los Angeles. Ur film savet e 1961 gant Kent Mackenzie eo. Brav kenañ eo ar skeudennoù e gwenn-ha-du. Spontus awalc’h eo ar pezh a vez diskouezet avat. Alkool forzh pegement, dilabour, kavout hir e amzer… Seblantout a ra goulo awalc’h buhezioù an dud-se. Sell meur a hini a vez gwelet pishoc’h. Hini Yvonne a zo an hini fromusañ d’am soñj, ur plac’h yaouank a fell dezhi sevel he bugel e diavaez ar gwarezva, pasianted spontus ganti ha koulskoude n’eo ket gwall aketus he gwaz a gav gwelloc’h laoskel anezhi da vont d’ar sinema hec’h unan evit mont da riboulat gant e vignoned. Iskis awalc’h eo ivez rak bevañ a reont evel tud wenn a-benn ar fin (ober prenadennoù, mont d’an davarn, selaou rock) met etrezo hag ordin gant un doare hiraez. Ezhomm o deus dañsal ha kanañ tonioù hengounel met war memes tro e nac’hont bevañ evel ma ra o zud. Start awalc’h eo hag etrevroadel war un dro…\nSetu ur film brav gant tuoù mat ha fall, poltred ur gumuniezh fier ha kollet.


Sivi a gaver dija e lod stalioù © Maxppp - Gabriel Sanchez/AltoPress / Maxppp\nKantadoù a dud a zo gortozet e Gwengamp warc'hoazh evit ur forum-implij\nWar-dro kant embregerezh ha pevar c'hant post-labour a vo kinniget e stad ar Roudourou. Aozet eo gant ar c'hlub mell-droad War raok Gwengamp, an ti-kêr, Pol Implij hag embregerezhioù. Ha se 'vit an trede gwech...\nUr bodad a zo o paouez bezañ savet e Penn ar Bed evit difenn sevel hag ober gant armoù nukleel\n12 kevredigezh hag aozadur a zo perzh ha fellet 'ra dezho kelaouiñ war stad an nukleel e Frañs, pa ouezer e ranko dilennidi ar vro embann o soñj da-geñver ul lezenn hag a zibabo 'vit ar 6 vloaz da zont petra vo gouestlet d'ar surentez ha d'ar peoc'h. Mont da gomz gant an dud, setu 'pezh a raio ar bodad er sizhunioù da zont. Yves Jardin n'eus displeget hiroc'h da Leo Rozé.\nHa setu taol imor ur produer sivi a Blougastell !\nKroget oc'h marteze da wel' sivi e stalioù ar vro. Ar re gariguette kentañ eus ar bloaz eo ar re-se, met ouzhpenn da vezañ ker e vezont divlaz hervez Andre Kap, produer sivi e Plougastell... E kreiz miz Meurzh emaomp c'hoazh... ha n'eo ket mare ar sivi c'hoazh emezañ !


Pajenn:Troude ha Milin - Ar marvailler brezounek.djvu/70 - Wikimammenn\nvrema e fell d’in e ve treac’h ar wirionez d’ar gaou. Ar gaou, m’hen argarz ! a zo tad ann drouk ; trouc’het e vezo, m’hen tou, bete gar beo, e pe leac’h-bennag e vezo. N’euz stad dioc’h stad, na gwenn dioc’h gwenn evit ar gaouiad ; barnet e vezo gant ar wirionez, hag evel en devezo great d’ar re all a vezo great d’ezhan.\nVa mamm, eme-z-han, ar penn kenta euz ann drouk hag euz ar boan am euz bet, a ielo e leac’h va fried da welet, d’he zro, hag ebad eo beva pell dioc’h goulou ann deiz, diwar bara ha dour. Evit ar re all, ne fell d’in gwelet hini anezho mui ; gouzout mad a rann piou ha ped int ; n’euz ezomm d’ho henvel. Setu !\nDioc’h-tu ar roue a lekeaz kregi enn he vamm ha mont gant-hi da gaout he bried. Hou-man, enn eur wela, en em strinkaz da c’houzoug ar roue pa glevaz piou oa, rak ne anaveze mui anezhan, hag hen ivez ne anaveze mui he bried, ker kastizet oa gant ann diouer euz a bep tra. Ar garantez ho doa ann eil oc’h egile e doa hep-ken dal’c’het anezho beo, dreist-holl merc’h ann tiek paour. Hou-man, ker mad atao ha ma’z oa bet ann dud fall enn be c’hever, pa welaz he fried o vont da lakaat ar rouanez koz enn he leae’h, a lavaraz : — Arabad eo e ve great poan da zen evid-oun-me, rak ne vezinn euruz birviken e-pad ma ouezinn en devezo eunn all da c’houzanv ar pez am euz gouzanvet. Beza pell dioc’h goulou ann deiz, beza beo hep beza e-touez ann dud, a zo diou boan ne ket\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/70&oldid=144378 »


Ur pennad all zo diwar-benn Barcelona, kêr-benn Katalonia.\nBarcelona eo anv kêr-benn stad Anzoátegui e Venezuela, savet er XVIIvet kantved. Gant Puerto La Cruz, Lecheria ha Guanta, ez a d'ober unan eus brasañ meurgêrioù Venezuela gant 950 000 a dud. E Barcelona emañ an aerborzh Generál José Antonio Anzoátegui.\nKartenn eus ar Provincia de Barcelona, e Venezuela betek 1864\nDiazezet e voe kêr en 1638 hag anvet Nueva Barcelona del Cerro Santo gant ur c'honkistador a orin katalan, Joan Orpí. En 1671 e voe addiazezet gant ar gouarnour Sancho Fernández de Angulo daou gilometr pelloc'h.\nProviñs Barcelona dindan aotrouniezh gouarnourien Nueva Andalucía, hag adanvet e voe Proviñs Nueva Barcelona(Frazenn diaes da gompren).\nAdtapet diwar « https://br.wikipedia.org/w/index.php?title=Barcelona_(Venezuela)&oldid=1952657 »\nKêrioù-penn stadoù Venezuela


Pajenn:Imitation er Uirhiés Glorius Vari.djvu/186 - Wikimammenn\nPajenn:Imitation er Uirhiés Glorius Vari.djvu/186\nRet-é studial eit hannüein Jesus, hac er hemér aveit scùir.\nME mab, n’en doh-hui ag er grechénion-zé péré a zou calz gùèl ou honzeu eit ou œvreu ? É mara vomant a hred, er santimanteu a zou caër ; mæs goudé er gomportemant n’hum accord quet guet er santimanteu-zé.\nLaret a rér de Zoué en er hârér, haval-é memb é santér quement-cé, rac ma scuillér un dar douce benac, ér momant ma ta é hræce de douchein er galon ; mæs quement-cé n’en dé quet hoah ur merche ag ur garanté véritable ha sincér.\nEr mercheu me ma Jesus ingorto é reoh dehou, a zou ma hum régleoh ar en exampleu a vertu en dès reit teoh.\nScùir parfæt a vertu, guet quement-cen é en hou poai laqueit ol hou sourci durand er blaieu hou poai passet guet Jesus é Nazareth.\nNi a uéle én Aviel é cheleuéoh guet attantion ol conzeu Jesus, é examineoh guet soin ol é œvreu, é reoh méditation ar nehai hac é oarneoh er chonge a nehai.\nAdtapet diwar « https://br.wikisource.org/w/index.php?title=Pajenn:Imitation_er_Uirhiés_Glorius_Vari.djvu/186&oldid=105829 »\nKemmoù diwezhañ degaset d'ar bajenn-mañ d'an 16 Eos 2017, da 19:58.


Dodik Jegou - Wikipedia\nDodik, pe Dodik ar Berr, zo un arzourez vreizhat, livourez, kizellerez, priourez, ganet d'ar 14 a viz Mae 1934 e Kemper.\nMerc'h eo da vMark ar Berr. Delc'her a rae he zad ur stal anvet "A la ville d'Ys" e-lec'h ma tremene ur bern arzourien. Studiet he deus Dodik e Skol an Arzoù-kaer e Kemper. Eno he deus graet anaoudegezh gant Georges Jégou, ur c'hizeller, Gwen Jegou, e anv arzour, a zeu da vezañ he fried. Goude o eured e 1955 en em staljont e Sant-Maloù hag e kroujont un stal-labour priouriezh eno.\nUnan eus kengrouerien La Maison internationale des poètes et des écrivains de Saint-Malo e 1982 eo. Kendelc'her a ra abaoe da ren an ti. Roet e vez, bep bloaz, meur a briz da varzhed gant ar gevredigezh. Unan anezho, ar priz Imram, a zo gouestlet da oberennoù e brezhoneg.\nResevet he deus Kolier an Erminig e 1997.\nAdtapet diwar « https://br.wikipedia.org/w/index.php?title=Dodik_Jegou&oldid=1917131 »\nKemmoù diwezhañ degaset d'ar bajenn-mañ d'an 24 Du 2021, da 19:40.


Pêr (abostol) - Wikipedia\n(Adkaset eus Sant Pêr)\nSimon, mab Jonas, anvet Simon-Pêr pe sant Pêr, ganet e deroù an oadvezh kristen e Galile ha marvet e 65 e Roma zo unan eus daouzek abostol Jezuz Krist. Choazet gant Jezuz evel penn an ebestel, Pêr a zeuas da vezañ penn an Iliz goude marv ar C'hrist. Sellet e vez outañ evel eskob kentañ Roma, ar pezh zo diazez aotrouniezh ar pab, eskob Roma, er gatoligiezh. Awenet en deus ur bern oberennoù arz, dreist-holl er c'hornôg latin.\nSant Pêr gant alc'hwezioù ar Baradoz ha re salud an eneoù(Sant Petersbourg)\n1 Pêr en Testamant Nevez\n2 Hengoun ar verzherinti e Roma\nPêr en Testamant NevezAozañ\nSant Pêr gant Guido Reni\nSimon pe Simeon e oa e anv gwirion, ha mab da Jonas e oa. Hervez an avieloù, e oa genidik eus Betsaida, dimezet e oa hag ober a rae ar vicher pesketaer war al lenn Tiberiad e Galile. Ne oar ket lenn marteze, met evel ar pep brasañ eus yuzevien e amzer eo gouest da « lavaret dindan eñvor prezegennoù an diouganerien kenkoulz hag istor klok ar rouantelezhioù yuzev »\nGant e vreur Andrev e tivizaz heuliañ Jezuz Krist (Mz 4,18). Degemer a reas Jezuz en e di e Kafarnaom.\nMeneget e vez atav da gentañ e-touez an ebestel. (Mk. 3, 16 ; Akt. 1, 13). Dre veur a daolad, en danevelloù e anavez Yann ha Paol ar renk-se. Evel se e tiskouez e feiz en anv an holl ziskibled : « Ha c'hwi, a c'houlennas gante, piv a lavarit on-me ? Pêr a respontas hag a lavaras dezhañ : Te eo ar C'hrist. » (Mk 8, 29) Diskouezet eo bet gant ar C'hrist evel penn da zont an Iliz :\n« Ha me a lavar dit: Te a zo Roc'h, ha war ar Roc'h-se e savin va Iliz » (Mz 16, 18)\nPêr en deus gwelet ha kemeret perzh e meur a vurzhud pe darvoud a-bouez e buhez ar C'hrist, evel pa valeas war an dourioù (Mz 14, 28-31), an Treuzdremmadur, pa voe harzhet Jezuz, da vare e varn, ha goude da vare ar Basion. Deskrivet eo en Avieloù evel un den birvidik met chom a ra etre daou vennozh a-wezhioù ha faziañ a ra ivez : dilezel a ra Jezuz Krist e-pad ar Basion daoust d'ar pezh en doa dislêriet kent : « Ha goude ma teufe an holl da gaout droukskoilh, me avat n'em bo ket » (Mk 14, 29). Keuziañ a reas d'e nac'hidigezh da c'houde : « Ha Pêr a zeuas soñj dezhañ eus ar c'homzoù en devoa lavaret Jezuz dezhañ: “Kent d'ar c'hilhog kanañ div wech, eo a-benn teir gwech az po va dinac'het ! » (Mk 14, 72).\nSant Pêr livet gant Pieter Paul Rubens gant ar pallium hag alc'hwezioù ar Baradoz\nHengoun ar verzherinti e RomaAozañ\nHervez hengoun an Iliz e vije bet renet Iliz Antioch gant Pêr. Kentañ eskob ar gêr-se e voe. Lidet e vez ur gouel eus « Kador Sant Pêr en Antioch » d'an 22 a viz C'hwever abaoe ar IVe kantved. Seizh vloaz e vefe chomet eno.\nKaoz zo eus donedigezh Pêr e kentañ lizher Pêr : « Iliz ar re ziuzet zo e Babilone a salud ac'hanoc'h, ha Mark ivez, ma mab. » (1 P 5, 13) e lec'h m'emañ implijet ar ger Babilone evit komz en un doare faeus eus Roma evel ur gêr aet brein hag a azeul an idoloù, skeudenn anavezet gant lennerien ar Bibl. Mark, meneget, el lizher, eo skrivagner an eil aviel hervez an eskob Yann meneget gant Eusebius (Hist. Eccl. 3, 39,15).\nMeur a destenn eus an Henamzer a ra anv eus merzherinti Pêr, hag eus hini Paol, a vije c'hoarvezet war urzh Nero. An hini goshañ eus an destennoù-se, al lizher d'ar Gorintiz, skrivet gant Klemañs Roman e 96, ne veneg ket al lec'h en un doare splann, memes ma'z eus abegoù evit krediñ ez eo Roma.\n↑ Alain Decaux, La révolution de la croix, Néron et les chrétiens, p.205\n↑ Kefas en arameeg, Petros e gregach. Gant se eo deuet ar ger petros da dalvoud e-giz anv-den : Petrus e latin, Pierre e galleg, Peter e saozneg ha Pêr e brezhoneg. E meur a yezh, an anv-den, deveret eus Petrus, ne glot ket ken gant ar ster "maen" pe "roc'h" ; dre se troidigezhioù eus ar werzenn-mañ o kammigellat (da skouer : "You are Peter and on this rock…). " An droidigezh kinniget amañ a chom tost ouzh ar bomm a orin, a-raok ma vefe deuet petros da anv-badez.\n↑ Ar Pevar Aviel, Al Liamm, 1969, p. 124\n↑ Ne c'hall ket bezañ ar Babilon gwirion a oa hogoz dilezet d'ar mare-se (Sellet ouzh Strabon, Geografiezh XVI, 1)\nAdtapet diwar « https://br.wikipedia.org/w/index.php?title=Pêr_(abostol)&oldid=1879838 »\nDernière modification le 28 Mez 2020, à 07:44\nKemmoù diwezhañ degaset d'ar bajenn-mañ d'an 28 Mez 2020, da 07:44.


Pajenn:Marrec - Doctrin ar guir Gristen.djvu/66 - Wikimammenn\nPajenn:Marrec - Doctrin ar guir Gristen.djvu/66\nda gonsideri ar burzudou en deus græt evidomp, evit ma teui ar guel anezo da zigaç deomp da zonch eus hor c’hrouer, ha d’hon lacaat da sevel hor c’halon varzu-hac-ennan. Rei a ra deomp an nos evit ma c’hallimp en em zisquiza eus a fatig an deiz hac evit ma vezo douçoc’h ha tranquilloc’h hor repos pehini a zo an imach eus ar maro, evel ma’z-eo hor guële, ar silanç ha tevaligen an nos, an imach parfet eus ar bez. Evel ma sao brema hor c’horfou eus ar guële, evel-se ive e savint eus ar bez non pas evit jouissa eus a sclerigen un deiz pehini a echuo, mæs evit jouissa eus ar guel a Zoue pehini a zo ar guir sclerigen hep fin : lumen indeficiens . O va Doue , p’eur e c’herruo an deiz eürus-se ? O va ene, songeomp alies ennan, huanadomp var e lerc’h, ha dalc’homp hor c’halon distag eus an traou crouet pere a dremen !\nEn eil devez, e crouas ar firmamant pehini a hanvas an êe. Ar firmamant eo an distanç a zo adalec an douar betec an izella eus ar stered diflach, pehini a zo var-dro queit en tu-all d’an heaul, evel-ma an heol eus an douar : hoguen, an heol a zo, hervez an dud habil, ouspen tregont milion leo eus an douar, ha, rac-se, an izella eus ar stered diflach a dle beza vardro tri-uguent milion leo huelloc’h diouzomp, mæs ar re huella eus ar memes stered, a zo mil ha mil guech pelloc’h eus ar re izella eguet ar re-ma eus an douar. Speret an den a zo, hep-mar, rê-ver evit galloud compren ha muzula quemen-ma, mæs oll e c’hallomp hac e tleomp compren penos an den, comparachet gant Doue, a zo disterroc’h eguet ar verienen comparachet gant an den pehini a zo, eme ar Speret\n↑ [Eccli. XXIV, 6.]\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/66&oldid=99848 »\nKemmoù diwezhañ degaset d'ar bajenn-mañ d'an 24 Meu 2017, da 11:45.


Emgann Deorham - Wikipedia\nE 577 e c'hoarvezas Emgann Deorham, e-kichen ar gêriadenn anvet Dyrham hiziv moarvat, e kreisteiz ar Gloucestershire. Enebiñ a reas ar roue saoz Ceawlin Wessex ouzh rouaned teir rouantelezh vrezhon eus traoñienn an Hafren: Caer Ceri, Caer Baddan ha Caer Gloui. N'eus diskrivadur ebet eus an emgann ha n'anavezer anezhañ nemet dre un arroudenn verr er C'hronik Angl-ha-Saoz.\nAdsavadur un tokarn saoz\ntrec'h ar Saozon\nCaer Gloui Wessex\nCynfael† Ceawlin eus Wessex\nUn trec'h saoz bras e voe. Goude an emgann e kemeras Ceawlin Wessex teir c'hêr: Cirencester (Corinium) a oa ur gêr-benn proviñs moarvat dindan an impalaeriezh roman, Gloucester (Glevum) a oa ur c'hreñvlec'h roman kozh ha Bath (Aquae Sulis), ur gêr kouronkoù kozh. Kalz dismantroù kenkizioù zo bet kavet tost d'ar c'hêrioù-se, ar pezh a dalvez e oa ur rannvro binvidik ha sevenaet. He c'holl a voe ur gwall daol evit ar Vrezhoned.\nLenn a reer alies e voe biskoazh pouezusoc'h an trec'h saoz rak a-drugarez dezhañ e c'hellas rouantelezh Wessex tizhout Mor Iwerzhon ha disrannañ Brezhoned ar c'hreisteiz diouzh ar pezh a yelo da vezañ Bro-Gembre. Ne harpas ket an darempredoù etre an div rannvro, avat, rak er VIIvet kantved e oa dalc'het c'hoazh rouantelezh Glastenning gant tierned Dogfeiling. Evit gwir ez eo ouzh rouantelezh Hwicce e voe staget darnioù an tiernegezhioù faezhet, neket ouzh hini Wessex. Ha daoust ma oa aloubet diouzhtu rannvro Cirencester gant rouantelezh Wessex ne berc'hennas Bath ha Gloucester nemet bloavezhioù diwezhatoc'h.\nEfed pouezusañ an emgann a oa, war a seblant, e roe an tu da Saozon Wessex da bellaat kêriadennoù brezhon traoñienn an Hafren, tra ma teue kalz diaesoc'h d'hec'h enebourien argasiñ kreiz o zachenn.\nThe Age of Arthur, John Morris, Phoenx Press, Londrez, 2004, ISBN 1842124773\nAdtapet diwar « https://br.wikipedia.org/w/index.php?title=Emgann_Deorham&oldid=1923197 »


Frikorneg gwenn - Wikipedia\nGenad : Ceratotherium\nAr frikorneg gwenn (Ceratotherium simum) zo ur bronneg geotdebrer eus Afrika. Ar spesad nemetañ eo er genad Ceratotherium.\nEmañ ar frikorneg gwenn e-touez al loened brasañ a vev war an douar. Etre 1,5 ha 4 zonenn a bouez eo. War-dro 3 - 4 m eo hirder e gorf, gant ul lost 50-70 cm. Etre 1,50 m ha 1,90 m ouzh an draen eo. Brasoc'h eo ar par eget ar barez.\nGris-sklaer pe arvelen eo e liv. Blev skars zo amañ-ahont war e gorf, war beg e lost hag e zivskouarn hir.\nDaou gorn zo war e fas [ar c'horn a-raok eo an hini hirañ (betek 1,50 m)] hag ur bos a c'hell bezañ war e gilpenn.\nAr gouennañ a c'hoarvez dreist-holl e-kerzh an hañv hag an diskar-amzer. D'ar mare-se e chom ar par gant ur barez e-pad div pe deir sizhun. An dougen a bad 16 miz ha ganet e vez ar menn nemetañ, 50 kg a bouez, a chom gant e vamm e-pad 2 pe 3 bloaz.\nAr barez a dizh hec'h oad gour da 6 vloaz hag ar par da 10 - 12 vloaz.\nMerkañ a ra e diriad gant kaoc'h ha troazh hag en ur zistrujañ plant gant e gerniel. Dre vras n'eo ket feuls ar frikorneg gwenn ha n'a ket da dagañ spesadoù all.\nKouronkañ a ra er fank evit distanañ ha skarzhañ arvevaded.\nDaou isspesad zo :\nFrikorneg gwenn ar c'hreisteiz (Ceratotherium s. simum)\nFrikorneg gwenn an hanternoz (Ceratotherium s. cottoni)\nAdtapet diwar « https://br.wikipedia.org/w/index.php?title=Frikorneg_gwenn&oldid=1652942 »\nLoened Afrika ar Su\nKemmoù diwezhañ degaset d'ar bajenn-mañ d'an 21 Gou 2015, da 11:54.


stagañ da ober un dra bennak - Wikeriadur\nstagañ da ober un dra bennak\nSavet diwar ar verb stagañ, an araogenn da, ar verb ober hag un dra bennak\nstagañ da ober un dra bennak /Distagadur ?/\nEn em lakaat da ober un dra bennak\nPer a stage da gavout hir an amzer: [...]? — (Erwan ar Moal, Pipi Gonto, Kemper, 1925, p. 49.)\nAn Ankou a stagas da vont en-dro, a-dreuz d'ar morad gouleier. — (Erwan ar Moal, Pipi Gonto, Kemper, 1925, p. 55.)\n[...], evit stagan ive da gargan o c'hof. — (Erwan ar Moal, Pipi Gonto, Kemper, 1925, p. 64.)\nAn amezeien a gavas dereat staga dioustu da lavaret aotrou da Laouig. — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 61.)\nKristen ebet ne oa en iliz d'an ampoent-se, ha stagañ a ris da bediñ evel ma ouien, gant va holl nerzh, gant va holl fiziañs, ken ma teue an dour war va daoulagad. — (Jarl Priel, Va Zammig Buhez, Al Liamm, 1954, p. 43.)\nMet kerkent ha ma stagjont da gomz, ne deurvezas ket Emil o leuskel da vont pelloc'h gant o c'haoz : [...] — (Jarl Priel, Va Zammig Buhez, Al Liamm, 1954, p. 56.)\nA-barzh lakaat ur bugel da stagañ d'ober un dra bennak e tle, da vihanañ, bezañ deuet un tammig skiant hag un tammig korf dezhañ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 24.)\nkregiñ da ober un dra bennak\ngalleg : commencer à faire quelque chose (fr)\ngalleg : se mettre à faire quelque chose (fr)\nAdtapet diwar « https://br.wiktionary.org/w/index.php?title=stagañ_da_ober_un_dra_bennak&oldid=245254 »\nKemmoù diwezhañ degaset d'ar bajenn-mañ d'an 5 Du 2017, da 13:45.


Publié le : septembre 1, 2013 octobre 23, 2013\nSmall is beautiful a embanne an armerzhour Leopold Kohr (1909-1994). Marteze a-walc’h, daoust ma c’heller magañ un tamm diskred outañ rak berzh bras embregerezhioù liesvroad evel Nestlé, Unilever,…\nLire la suite Small is beautifulContinuer\nUr gêriadenn eo ar bed. Aet an harzoù da netra gant Internet. An diouer a zanvezioù naturel pe tommadur ar voul-douar a zo kudennoù bedel. Keodedourien an hollved…\nLire la suite Nevez-amzer an tiriadoùContinuer


Buhez ar Zent. page 450-451. Encyclopédie Marikavel.\nJiuliana Falkonieri a c'hanas en Floranz, er bla 1270. Yaouankik oa c'hoaz pa gollas he zad; he mamm a lakas he holl aked evit he fellât diouz ar skoueriou fall hag he zrei war ar vertuziou kristen.\nJezuz ha Mari a oe an daou hano kentan a ouezas lavaret. Sant Alexis Falkonieri, eur eontr d'ezi, o welet he glanded hag he furnez, a lavaras d'he mamm : « N'eo ket eur verc'h, eun êl eo en deus roët Doue d'ec'h. »\nKlevet hano eus ar pec'hed a oa awalc'h evit ober d'ezi skrijan; o selaou disklerian eun torfed, e c'hoarvezas ganti, eun devez, koll he anaoudegez.\nA-wechou, a greiz ma vezed o teski d'ezi gwriat ha nean, ec'h ee da bedi, e-harz treid eun ôter he devoa savet en enor d'ar Werc'hez, hag he mamm, pa chôme re bell, a c'hourdrouze anezi :\n- Evidout-te, ma ne dôlez ket muioc'h a evez, ne zeski ket ar pez a dle eur vestrez tiegez gouzout, ha n'hellin kaout pried ebet d'it biken !\n- Bezet dinec'h ! ma mamm, a lavare Juliana, an Itron-Varia a 'n em gargo eus an dra-ze.\nHag evit gwir, d'he fempzek vla, e westlas he gwerc'hded da Zoue hag e wiskas saë Trede-Urz servijerezed Mari.\nAr c'hentan a oe o vonten Urz-ze, mes hepdale, eur maread merc'hed-all a heuilhas he skouer, haghe mamm, zoken, a oe unan aneze.\nDa c'houec'h vla ha tregont, e oe hanvet da superiorez, hag e reas evit an Trede-Urz neve-ze lezennou leun a furnez.\nAketus oa d'ar beden; an darn vrasan eus an de hag eus an noz a dremene o pleustri war Basion Hon Zalver; troet oa war ar binijen; alïes e veze douget a spered betek an nenv. Mat oa da unani ar re a veze savet trouz etreze; da zistrei ar bec'herien diwar hent an ifern; d'ober ouz ar re glanv; meur a wech e pareas o gouliou, o stagan he muzellou oute.\nKaer en he bue, Juliana a oe kaeroc'h c'hoaz en he maro.\nEn he c'hlenved divezan, o vezan n'helle miret netra, ne gaved ket dereat he c'hommunian.\nHe c'harante evit Jezuz-Krist en sakramant an ôter a reas d'ezi neuze goulenn ma vije, da vihanan, digaset an hosti santel en he c'hampr, ma c'hellje he adori, eur wech c'hoaz, arôk mont eus ar bed-man.\nRoët a oe d'ezi he goulenn; mes pa oa ar beleg o poz an hosti gonsakret war eur c'horporal dispaket war he c'halon, an hosti-ze a dec'has eus e zorn hep bezan gwelet ken gant den, ha raktal Juliana a lôskas eur youc'haden : « Dulcis mi Jesus ! » « o ma Jezuz hegarat ! » emezi. Kerkent e tremenas, en eur ober eur mousc'hoarz henvel ouz hini an Ele.\nAr maro kaer-ze a zigouezas d'an 19 a viz gouere 1341. Pac'h ejod da lienan korf al leanez santel, e oe kavet roud an hosti en he c'hoste kle, ha warnan skeuden Hon Zalver stag ouz ar groaz.\nDiwar-ben,n an doare m'eo dleet bezan, evit tostât ouz tôl ar Zakramant\nVar dôl ar Zakramant eman Jezuz-Krist, an hini n'eo ket bel sôtret an disteran, nag e gorf, nag e spered, nag e galon, gant fank ar pec'hed.\n- Ha n'oc'h ket re droët gant ho korf ; n'oc'h eus ket klasket re e blijadur, grêt re dioulan, elec'h gourc'hemenn d'ezan ?\nWar dôl ar Zakramant eman Jezuz-Krist, an hini en deus bet plouz kraou Bethléem da wele kentan, ha koad kroaz Mene-Kalvar da wele divezan.\n- Ha n'oc'h ket eus an dud-ze hag a vefe lavaret n'emaint war an douar-man nemet evit gwellât al loened zo en o chreier, pe evit rozellat aour en o fresou ?\nHa noc'h ket re droët war an dastum ? Eur servijer mat hag eur mestr fall eo an arc'hant.\nWar dôl ar Zakramant eman Jezuz-Krist, roue an nenv hag an douar, kuzet gantan banuou e c'hloar, en em izelaet en eun doare estlammus ; war ar groaz, ma ne welet ket Doue, e welet, da vihanan, an den. Aman ne weler na Doue na den; kuzet int, an eil hag egile.\n- Ha ne glasket ket a-wechou tennan lorc'h eus ho korf, eus ho spered, eus ho tanve, treo ha n'oc'h ket perc'hen, zoken, warneze ?


Tuadur reizhel - Wikipedia\nTabut war an dermenadurezh\nAn nevezc'herioù a zo implijet er pennad-mañ a zo bet krouet a-ratozh-kaer.\nNe vezont ket kavet er geriadurioù ordinal peurvuiañ eta, pe, a-wechoù dre abeg teknikel pe abeg resis, ne glot ket an termenadur anezho gant an termenadur boutin.\nImplijet e vez an termen 'tuadur reizhel evit komz eus an darempredoù reizhel an dud hervez rev an dud ma vezont sachet oute pe ivez d'o pratikoù reizhel en un doare ledanoc'h. Alies e vez lakaet an termen koshoc'h-mañ implijet dreist-holl er bloavezhioù 1970-80 da vezañ heñvelster gant an termen nevesoc'h revelezh denel.\nDaoust ha ma hañval bezañ liammet stadoù-den revel-se ouzh an tuadur reizhel, n'eo ket eeun al liamm-se dre ret atav, rak unan a c'hell bezañ arallrevour ha kaout darempredoù gant paotred all gwech ha gwechall (s.o. MSM) pe c'hoazh heñvelrevour ha chom hep kaout darempredoù reizhel ebet.\nLedan-tre e c'hell bezañ ster an termen tuadur reizhel oc'h ober dave da pratikoù an dud dre vras kentoc'h evit deskrivañ o revelezh hervez rev an dud ma karont pe ma klaskont kaout darempredoù reizhel gante pe get, evel an dud amreizhel pe emrevel.\nPorched ar revelezh denel (LGBT) – Adkavit pennadoù Wikipedia a denn d'ar revelezh.\nAdtapet diwar « https://br.wikipedia.org/w/index.php?title=Tuadur_reizhel&oldid=1467940 »\nKemmoù diwezhañ degaset d'ar bajenn-mañ d'an 4 Ebr 2013, da 17:35.


Aostralia – Shots of Science Bzhg\nShots of Science Bzhg\nAr re wellañ\nForzh pe hini\nKinnig un embann\nArchives de l’étiquette : Aostralia\nA-raok « Brezel ar rigadell » e oa bet « Brezel an emeuien »\nE 1932 e oa bet galvet ar soudarded Aostralia da lazhañ al laboused-red-se a viliadoù rak distrujañ a raent parkeier kornog an enezenn.\nPublié parShots Of Science 23 mai 2017 Publié dansIstor, Loened, SkeudennoùÉtiquettes : Aostralia, brezel, emeu, soudardedLaisser un commentaire sur A-raok « Brezel ar rigadell » e oa bet « Brezel an emeuien »\nKangatarian on : legumaj ha kig kangourou hepken, marplij !\nDebriñ kig n’eo ket gwall ekologel : douaroù, dour … Met n’eus ket ezhomm na park na dour evit gounid kig kangourou e Aostralia.\nPublié parShots Of Science 18 avril 2017 Publié dansMab-den, SkeudennoùÉtiquettes : Aostralia, boued, kangatarian, kangourouLaisser un commentaire sur Kangatarian on : legumaj ha kig kangourou hepken, marplij !\nJames Harrison en deus saveteet ouzhpenn 2 vilion a dud …\nPlasma e wad a zo leun a enepkorfoù ral-kenañ a c’hell pareañ kleñvedoù babiged ‘zo. Roet en deus e wad ouzhpenn 1000 gwech, ha resevet en deus medalenn a enor bro Aostralia. « Paotr e wad aour » a vez graet anezhañ.\nPublié parShots Of Science 29 mars 2017 Publié dansSkeudennoù, Yec'hedÉtiquettes : Aostralia, enepkorf, gwad, James Harrison, plasmaLaisser un commentaire sur James Harrison en deus saveteet ouzhpenn 2 vilion a dud …\ndiwar hor penn\nDont e darempred\nShots of Science Bzhg, Fièrement propulsé par WordPress.


Hechos 9 CCO - Mɨ˜ cajángˈˋ ˈñiaˈˊ Saulo - Bible Gateway\nHechos 9 Chinanteco de Comaltepec (CCO)\nMɨ˜ cajángˈˋ ˈñiaˈˊ Saulo fɨˊ jaguóˋ Dseaˋ Jmáangˉ\n1-2 Jo̱ co̱ˈ ie˜ jo̱ jaˋ mɨˊ caquiʉˈˊbɨ dsíiˊ Saulo e ɨˊ dsíirˊ e nijngáiñˈˉ jaléngˈˋ dseaˋ quiáˈˉ Dseaˋ Jmáangˉ, jo̱baˈ cangórˉ fɨˊ quiniˇ dseaˋ mogui˜ quiáˈˉ jaléngˈˋ fii˜ jmidseaˋ quiáˈˉ dseaˋ Israel ie˜ jo̱ e cangomɨrˇ fɨˊ e nidsérˉ fɨˊ laco̱o̱ˋ guáˈˉ quiáˈˉ dseaˋ góorˋ dseaˋ Israel e té̱e̱ˉ fɨˊ fɨɨˋ Damasco e nidsiséiñˈ˜ jaléngˈˋ dseañʉˈˋ dseamɨ́ˋ i̱ jáˈˉ lɨ́ɨngˋ júuˆ quiáˈˉ Dseaˋ Jmáangˉ, jo̱ nitǿøˋreiñˈ do e ˈñúuiñˈ˜ fɨˊ dsíiˊ ˈnʉñíˆ e té̱e̱ˉ fɨˊ Jerusalén. 3 Jo̱ cangɨ́ɨmˋ Saulo fɨˊ e nijmérˉ lajo̱, jo̱baˈ fɨˊ Damasco cangórˉ. Jo̱ dsʉˈ mɨ˜ nɨjaquiéemˊ e niguiéerˊ e fɨˊ jo̱, co̱o̱ˋ cajneábˉ co̱o̱ˋ jɨˋ e teáˋ eáangˊ lacúngˈˊ lajíingˋ e lɨ˜ ngóorˊ do, jo̱ e jɨˋ do jnéengˉ jáaˊ catɨˊ yʉ́ˈˆ jmɨgüíˋ. 4 Jo̱ dsifɨˊ lajo̱b caquɨ́ngˈˉ Saulo fɨˊ ni˜ uǿˉ, jo̱ mɨfɨ́ɨngˋ canúurˉ e lɨɨng˜ i̱i̱ˋ guicaféˈˋ fɨˊ yʉ́ˈˆ jmɨgüíˋ jo̱ guicajíñˈˉ sɨ́ˈrˋ Saulo:\n—Saulo, Saulo, ¿jialɨˈˊ jmáanˈ˜ gaˋ jnea˜?\n5 Jo̱baˈ cañíiˋ Saulo quiáˈˉ i̱ guicaféˈˋ do jo̱ cajíñˈˉ:\n—¿I̱˜ ˈnʉˋ, Fíiˋi?\nJo̱ cañíiˋtu̱ i̱ guicaféˈˋ do jo̱ cajíñˈˉ:\n—Jneab˜ Jesús i̱ ngɨˋ ˈnʉˋ jmáanˈ˜ gaˋ lana, jo̱ jaˋ ta˜ íingˆ quíiˈˉ e jmooˈˋ lajo̱, co̱ˈ lɨ́ˈˆ lɨˊ eáangˊguɨ jmáangˈ˜ uǿøˊbaˈ e jmooˈˋ lajo̱.\n6 Jo̱ dsíngˈˉ cafǿngˈˊ Saulo mɨ˜ canúurˉ lado, jo̱baˈ cañíirˋ jo̱ cajíñˈˉ:\n—Fíiˋi, ¿e˜ iinˈ˜ e nijmee˜e?\nJo̱baˈ cañíiˋtu̱ i̱ guicaféˈˋ do jo̱ cajíñˈˉ:\n—Ráanˈˉ, jo̱ gua˜ fɨˊ Damasco, jo̱ fɨˊ jo̱b nihuí̱ˈˋ ta˜ e˜ ˈnéˉ nijméeˈˆ.\n7 Jo̱ jaléngˈˋ dseaˋ i̱ ngolíingˉguɨ có̱o̱ˈ˜ Saulo ie˜ jo̱ dsíngˈˉ cafǿiñˈˊ, co̱ˈ canúuˉbre e luu˜ e guicaféˈˋ do, dsʉˈ jí̱i̱ˈ˜ jaangˋ jaˋ i̱i̱ˋ cangáiñˉ. 8 Jo̱ mɨ˜ caró̱o̱ˉ Saulo e lɨ˜ caquɨ́iñˈˉ do, jo̱ mɨ˜ néeˊ júuˆ e cajǿørˉ dsʉˈ joˋ nijneáˋ jminirˇ jí̱i̱ˈ˜ capíˈˆ co̱ˈ nɨtiuumˉbre. Jo̱ i̱ dseaˋ i̱ ngolíingˉ có̱o̱ˈr˜ dob caˈméengˋ írˋ cartɨˊ caguiérˉ cartɨˊ Damasco. 9 Jo̱ fɨˊ jo̱b caje̱rˊ ˈnɨˊ jmɨɨ˜ tøøngˉ e jaˋ jnéˈrˋ jí̱i̱ˈ˜ capíˈˆ o̱ˈguɨ ɨ̱́ˈˋ gøˈrˊ cajo̱.\n10 Jo̱ e fɨˊ Damasco do niseengˋ jaangˋ dseañʉˈˋ i̱ lɨ́ɨngˊ dseaˋ quiáˈˉ Dseaˋ Jmáangˉ i̱ nisiiˋ Ananías. Jo̱ co̱o̱ˋ jmɨɨ˜ cajmijnéengˋ ˈñiaˈˊ Dseaˋ Jmáangˉ fɨˊ quiniˇ i̱ dseaˋ íˋ lafaˈ mɨ˜ quɨrˊ, jo̱ casɨ́ˈrˉ dseaˋ do lala:\nJo̱baˈ cañíiˋ Ananías quiáˈˉ dseaˋ do jo̱ cajíñˈˉ:\n—Lab sínˈˋn, Fíiˋi.\n11 Jo̱ cajíngˈˉ Fíiˋnaaˈ Dseaˋ Jmáangˉ casɨ́ˈrˉ i̱ Ananías do:\n—Ráanˈˉ, jo̱ gua˜ fɨˊ co̱o̱ˋ jee˜ ˈnʉ́ʉˊ lɨ˜ siiˋ Derecha. Jo̱ mɨ˜ niguieˈˊ quiáˈˉ jaangˋ dseaˋ i̱ siiˋ Judas, jo̱ nijmɨngɨ́ɨnˈ˜ jaangˋ dseañʉˈˋ i̱ siiˋ Saulo i̱ seengˋ fɨˊ Tarso, co̱ˈ lana guiiñ˜ féiñˈˊ jnea˜. 12 Jo̱ jnea˜ nɨcajméˉe e nɨcangángˉ Saulo ˈnʉˋ lafaˈ mɨ˜ quɨrˊ e guieˈˊ fɨˊ lɨ˜ guiiñ˜, jo̱ niquidsiˈˋ guóoˈˋ fɨˊ moguir˜, jo̱ lajo̱b nilɨjnéˈˋtu̱r caléˈˋ catú̱ˉ.\n13 Jo̱ mɨ˜ canúuˉ Ananías e jo̱, lalab cañíirˋ jo̱ cajíñˈˉ:\n—Fíiˋi, fɨ́ɨmˊ dseaˋ nɨcajmeaˈrˊ jnea˜ júuˆ uii˜ quiáˈˉ i̱ dseañʉˈˋ íˋ quiáˈˉ jaléˈˋ e gaˋ e nɨcajmeáiñˈˋ dseaˋ quíiˈˉ fɨˊ Jerusalén. 14 Jo̱guɨ lana nɨjáarˊ fɨˊ la e nɨquie̱rˊ júuˆ quiáˈˉ jaléngˈˋ fii˜ jmidseaˋ e nisáiñˈˊ jaléngˈˋ dseaˋ quíiˈˉ jo̱ nidsiteángˈˊneiñˈ fɨˊ dsíiˊ ˈnʉñíˆ.\n15 Jo̱baˈ cañíiˋ Fíiˋnaaˈ Dseaˋ Jmáangˉ quiáˈˉ Ananías jo̱ cajíñˈˉ:\n—Gua˜, jo̱ güɨjmitiˇ lají̱i̱ˈ˜ ta˜ quiʉ́ˈˋʉ, co̱ˈ jnea˜ nɨcaˈnáanˉn i̱ dseañʉˈˋ do e niguiárˉ jaléˈˋ júuˆ quiéˉe jee˜ jaléngˈˋ dseaˋ i̱ jaˋ lɨ́ɨngˊ dseaˋ Israel có̱o̱ˈ˜guɨ jaléngˈˋ dseata˜ dseaˋ cǿøngˈ˜ quiáˈrˉ jo̱guɨ fɨˊ quiniˇ jaléngˈˋ dseaˋ Israel cajo̱. 16 Jo̱ jnea˜bɨ niˈéeˆe Saulo jial tíiˊ iihuɨ́ɨˊ ˈnéˉ nidsingɨ́ɨiñˉ uii˜ quiéˉe.\n17 Jo̱ dsifɨˊ ladob cangóˉ Ananías fɨˊ lɨ˜ niguiing˜ i̱ Saulo do. Jo̱ mɨ˜ caguiérˉ fɨˊ jo̱, caˈíˉbre fɨˊ dsíiˊ sɨnʉ́ʉˆ lɨ˜ guiiñˈ˜ do, jo̱ caquidsirˊ guóorˋ moguiñˈ˜ do, jo̱ cajíñˈˉ casɨ́ˈˉreiñˈ:\n—Saulo, rúˈˋuuˈ, i̱ Fíiˋnaaˈ Jesús i̱ cajmijnéengˋ ˈñiaˈˊ lajeeˇ iuunˈˉ fɨˊ e ñiˈˊ fɨˊ la casíiñˋ jnea˜ lana e nijmee˜e e nilɨjnéˈˋtu̱ˈ caléˈˋ catú̱ˉ jo̱guɨ e niñíinˈˋ Jmɨguíˋ quiáˈˉ Fidiéeˇ.\n18 Jo̱baˈ caquidsiˊ Ananías guóorˋ fɨˊ yʉ́ˈˆ mogui˜ Saulo, jo̱ dsifɨˊ lajo̱b casojiʉ́ˈˋ e lɨ́ɨˊ la lɨ́ɨˊ huiˈˆ ˈñʉˋ jminiˇ dseaˋ do, jo̱ dsifɨˊ ladob calɨjnéˈrˋ. Lɨ́ˉ jo̱ caró̱o̱rˉ jo̱ mɨfɨ́ɨngˋ cajgáaiñˉ jmɨɨˋ e laco̱ˈ cuøˊ li˜ e caˈuíiñˉ dseaˋ quiáˈˉ Dseaˋ Jmáangˉ. 19 Jo̱ mɨ˜ cangɨ́ˋ jo̱, cagǿˈrˋ ir˜ jo̱ catíimˈ˜tu̱r bíˋ quiáˈrˉ. Jo̱ caje̱ˊbɨr co̱o̱ˋ tú̱ˉ jmɨɨ˜ mɨ˜ cangɨ́ˋ jo̱ có̱o̱ˈ˜ jaléngˈˋ dseaˋ quiáˈˉ Dseaˋ Jmáangˉ i̱ neáangˊ fɨˊ Damasco.\nMɨ˜ caguiaˊ Saulo júuˆ quiáˈˉ Dseaˋ Jmáangˉ fɨˊ Damasco\n20 Jo̱ lajeeˇ jo̱b canaangˋ Saulo guiarˊ júuˆ quiáˈˉ Dseaˋ Jmáangˉ laco̱o̱ˋ guáˈˉ quiáˈˉ dseaˋ góorˋ dseaˋ Israel e té̱e̱ˉ fɨˊ Damasco, jo̱ sɨ́ˈrˋ jaléngˈˋ dseaˋ e i̱ dseaˋ góorˋ Jesús do lɨ́ɨngˊ i̱ Jó̱o̱ˊ Fidiéeˇ camɨ́ɨngˈ˜ do. 21 Jo̱ jaléngˈˋ dseaˋ i̱ núuˋ e júuˆ quiáˈrˉ do, sóongˆ dsigáˋ dsíirˊ jo̱ féˈrˋ:\n—¿Su o̱ˈ i̱ nabɨ i̱ dseañʉˈˋ i̱ ngɨˊ jmángˈˋ gaˋ jaléngˈˋ dseaˋ quiáˈˉ Dseaˋ Jmáangˉ i̱ neáangˊ fɨˊ Jerusalén? Jo̱ ¿su o̱ˈ i̱ nabɨ cajo̱ i̱ cagüéngˉ fɨˊ Damasco la e nitǿørˋ e ˈñúungˈ˜ jaléngˈˋ dseaˋ quiáˈˉ Dseaˋ Jmáangˉ fɨˊ quiniˇ jaléngˈˋ fii˜ jmidseaˋ quiáˈˉ dseaˋ Israel fɨˊ Jerusalén?\n22 Jo̱ dsʉˈ lajeeˇ jo̱, eáangˊguɨ cuøˈˊ bíˋ ˈñiaˈˊ Saulo e guiarˊ e júuˆ do. Jo̱ jalémˈˋ i̱ dseaˋ Israel i̱ seengˋ fɨˊ Damasco do caje̱rˊ jí̱i̱ˈ˜ jaˋ ñirˊ e˜ dseángˈˉ niñírˉ, co̱ˈ i̱ Saulo do guiarˊ júuˆ e dseángˈˉ jábˈˉ e Jesús lɨ́ɨiñˊ Dseaˋ Jmáangˉ i̱ sɨjeengˇ dseaˋ Israel.\nMɨ˜ caláangˉ Saulo fɨˊ jaguóˋ dseaˋ góorˋ dseaˋ Israel\n23 Jo̱ mɨ˜ cangɨ́ˋguɨ lajo̱, jaléngˈˋ dseaˋ Israel i̱ seengˋ fɨˊ Damasco do canaaiñˋ sɨ́ɨiñˋ røøˋ jial nijngáiñˈˉ i̱ Saulo i̱ lɨ́ɨngˊ dseaˋ góorˋ do. 24 Jo̱ dsʉˈ caˈǿmˈˊ Saulo júuˆ lají̱i̱ˈ˜ e ɨˊ dsíiˊ i̱ dseaˋ do e nijmeángˈˋneiñˈ. Jo̱ uǿøˋ jmɨ́ɨbˋ neáangˊ i̱ dseaˋ i̱ sɨteengˆ írˋ do fɨˊ ooˉ iáˋ cu̱u̱˜ e ñíiˊ eáangˊ lɨ˜ güɨˈɨ́ɨngˊ jee˜ fɨɨˋ Damasco e quiáˈˉ sɨteeiñˆ e nijngángˈˉneiñˈ. 25 Dsʉˈ co̱o̱ˋ uǿøˋ jaléngˈˋ i̱ dseaˋ quiáˈˉ Dseaˋ Jmáangˉ i̱ neáangˊ fɨˊ Damasco do cataiñˈˉ Saulo fɨˊ dsíiˊ co̱o̱ˋ ˈmatáˆ e feˈˋ, jo̱ cajgiáangˉneiñˈ do fɨˊ dseˈˋ e iáˋ cu̱u̱˜ e siˈˊ lacúngˈˊ fɨɨˋ do, jo̱ lajo̱b caleáaiñˋ dseaˋ do.\nMɨ˜ caguiéngˈˉtu̱ Saulo fɨˊ Jerusalén\n26 Jo̱ mɨ˜ cangɨ́ˋ jo̱, caguiémˈˉtu̱ Saulo fɨˊ Jerusalén, jo̱ calɨˈiiñ˜ e niseáiñˈˊ co̱lɨɨng˜ có̱o̱ˈ˜ jaléngˈˋ dseaˋ quiáˈˉ Dseaˋ Jmáangˉ i̱ neáangˊ fɨˊ jo̱; dsʉˈ lajɨɨmˋ i̱ dseaˋ do ˈgǿmˈˋbreiñˈ, co̱ˈ jaˋ jáˈˉ lɨ́ɨiñˋ e nɨlɨ́ɨngˊ Saulo dseaˋ quiáˈˉ Dseaˋ Jmáangˉ. 27 Jo̱ dsʉˈ jaangˋ dseañʉˈˋ i̱ siiˋ Bernabé caguijéeiñˋ Saulo fɨˊ quiniˇ jaléngˈˋ dseaˋ apóoˆ i̱ neáangˊ fɨˊ Jerusalén, jo̱ cajmeaˈˊreiñˈ júuˆ jial cangángˉ Saulo Fíiˋnaaˈ Dseaˋ Jmáangˉ lajeeˇ iuuiñˉ fɨˊ e ngóorˊ fɨˊ Damasco, jo̱guɨ jaléˈˋ e caféngˈˊ Fíiˋnaaˈ Dseaˋ Jmáangˉ írˋ, jo̱guɨ jial teáˋ dsíirˊ guiarˊ júuˆ quiáˈˉ Jesús e fɨˊ Damasco do. 28 Jo̱ lajo̱b mɨ˜ caje̱ˊ Saulo fɨˊ Jerusalén, jo̱ co̱lɨɨm˜ canaaiñˋ ngɨrˊ có̱o̱ˈ˜ dseaˋ quiáˈˉ Dseaˋ Jmáangˉ i̱ neáangˊ fɨˊ jo̱. 29 Jo̱ dseángˈˉ ngocángˋ dsíiˊbre guiarˊ jo̱guɨ sɨ́ɨiñˋ júuˆ quiáˈˉ Dseaˋ Jmáangˉ jee˜ jaléngˈˋ dseaˋ Israel i̱ féˈˋ jmíiˊ griego. Jo̱ dsʉˈ lajaléngˈˋ i̱ dseaˋ íˋ jmóorˋ úungˋ e nijngámˈˉbre Saulo. 30 Jo̱ mɨ˜ calɨlíˈˆ i̱ dseaˋ quiáˈˉ Dseaˋ Jmáangˉ i̱ caguiaangˉ do e ɨˊ dsíiˊ i̱ dseaˋ do lado, jo̱baˈ caguíimˋbre Saulo fɨˊ fɨɨˋ Jerusalén, jo̱ cangojéengˋneiñˈ do fɨˊ Cesarea; jo̱ mɨ˜ cangɨ́ˋ jo̱, caguiéngˈˊneiñˈ do fɨˊ góorˋ lɨ˜ siiˋ Tarso.\n31 Jo̱ jaléngˈˋ dseaˋ quiáˈˉ Dseaˋ Jmáangˉ i̱ seengˋ fɨˊ lacaangˋ lɨ˜ se̱ˈˊ Judea có̱o̱ˈ˜ lɨ˜ se̱ˈˊ Galilea có̱o̱ˈ˜guɨ lɨ˜ se̱ˈˊ Samaria juguiʉ́ˉ júuˆ røøbˋ nɨseeiñˋ, jo̱guɨ eáangˊguɨ ngóoˊ lɨjáˈˉ lɨ́ɨiñˋ jaléˈˋ júuˆ quiáˈˉ Dseaˋ Jmáangˉ carˋ ngocángˋ dsíirˊ. Jo̱ lajalémˈˋbre jmóorˋ úungˋ e jmiféiñˈˊ Fíiˋnaaˈ Dseaˋ Jmáangˉ, jo̱ lajo̱b ngóoˊ lɨfɨ́ɨngˊ dseaˋ i̱ jángˈˋ yaang˜ fɨˊ jaguóˋ Dseaˋ Jmáangˉ laco̱o̱ˋ jmɨɨ˜ laco̱o̱ˋ jmɨɨ˜ laˈeáangˊ có̱o̱ˈ˜ Jmɨguíˋ quiáˈˉ Fidiéeˇ.\nMɨ˜ cajmiˈleáangˉ Tʉ́ˆ Simón jaangˋ dseañʉˈˋ i̱ caang˜ tɨɨˉ\n32 Jo̱ lajeeˇ jo̱ ngɨˊ i̱ Tʉ́ˆ Simón do e dsiˈeer˜ jaléngˈˋ dseaˋ quiáˈˉ Dseaˋ Jmáangˉ, jo̱ lajeeˇ jo̱ cangórˉ fɨˊ co̱o̱ˋ fɨɨˋ lɨ˜ siiˋ Lida e cangoˈeerˇ jaléngˈˋ dseaˋ íbˋ cajo̱ i̱ neáangˊ fɨˊ jo̱. 33 Jo̱ mɨ˜ caguiérˉ fɨˊ jo̱, cadséiñˈˋ jaangˋ dseañʉˈˋ i̱ caang˜ tɨɨˉ i̱ siiˋ Eneas, jo̱ nɨngóoˊ mɨˊ jñiáˉ ji̱i̱ˋ e niráaiñˈˋ do co̱o̱ˋ lɨ˜ ráaiñˋ. 34 Jo̱ lalab casɨ́ˈˉ Tʉ́ˆ Simón i̱ dseañʉˈˋ íˋ jo̱ cajíñˈˉ:\n—Eneas, Dseaˋ Jmáangˉ nijmiˈleáaiñˉ ˈnʉˋ jmɨɨ˜ ná. Ráanˈˉ, jo̱ séeˈ˜ lɨ˜ ráanˈˋ.\nJo̱ dsifɨˊ lajo̱b caró̱o̱ˉ Eneas e lɨ˜ ráaiñˈˋ do. 35 Jo̱ lajalémˈˋ dseaˋ seengˋ fɨˊ Lida có̱o̱ˈ˜guɨ fɨˊ Sarón cangárˉ e caró̱o̱bˉ i̱ Eneas do, jo̱baˈ cajámˈˋ yaaiñ˜ fɨˊ jaguóˋ Dseaˋ Jmáangˉ ie˜ jo̱.\nMɨ˜ cajmijí̱ˈˊtu̱ Tʉ́ˆ Simón jaangˋ dseamɨ́ˋ i̱ siiˋ Dorcas\n36 Jo̱ ie˜ jo̱ niseengˋ jaangˋ dseamɨ́ˋ i̱ lɨ́ɨngˊ dseaˋ quiáˈˉ Dseaˋ Jmáangˉ fɨˊ co̱o̱ˋ fɨɨˋ lɨ˜ siiˋ Jope. Jo̱ i̱ dseamɨ́ˋ do nisiirˋ Tabita, e guǿngˈˋ Dorcas có̱o̱ˈ˜ jmíiˊ griego. Jo̱ i̱ dseamɨ́ˋ íˋ contøømˉ jmóorˋ jaléˈˋ e guiʉ́ˉ jo̱guɨ jmɨcó̱o̱ˈr˜ jaléngˈˋ dseaˋ i̱ jaˋ seaˋ e ˈnéˉ. 37 Jo̱ ie˜ jo̱ nicalɨdséebˈ˜ i̱ Dorcas do, jo̱ cajúmˉbre. Jo̱ jaléngˈˋ dseaˋ i̱ seengˋ có̱o̱ˈr˜ do ie˜ jo̱ calángˈˊneiñˈ, jo̱ caquiáangˋneiñˈ fɨˊ dsíiˊ sɨnʉ́ʉˆ ˈnʉ́ʉˊ yʉ́ˈˆ. 38 Jo̱ e fɨɨˋ Jope do quiá̱bˈˉ néeˊ laco̱ˈguɨ néeˊ e fɨɨˋ Lida e fɨˊ lɨ˜ táangˋ i̱ Tʉ́ˆ Simón do. Jo̱ co̱ˈ calɨñibˊ jaléngˈˋ dseaˋ quiáˈˉ Dseaˋ Jmáangˉ i̱ neáangˊ fɨˊ Jope e fɨˊ Lidab táangˋ Tʉ́ˆ Simón, jo̱baˈ dsifɨbˊ casíiñˋ gángˉ dseañʉˈˋ fɨˊ do; jo̱ mɨ˜ caguilíiñˉ fɨˊ jo̱ caguisíiˈˇreiñˈ do lala:\n—Tʉ́ˆ Simón, máˉaaˈ fɨˊ Jope lajmɨnáˉ.\n39 Jo̱ cangóbˉ Tʉ́ˆ Simón có̱o̱ˈ˜ i̱ dseaˋ do fɨˊ Jope. Jo̱ mɨ˜ caguiérˉ fɨˊ jo̱, jo̱ caguijéengˋneiñˈ do fɨˊ lɨ˜ ráangˋ i̱ dseamɨ́ˋ ˈlɨɨ˜ do. Jo̱ jaléngˈˋ dseamɨ́ˋ ˈnɨ́ɨˉ i̱ niteáangˈ˜ lɨ˜ ráangˋ i̱ ˈlɨɨ˜ do dsíngˈˉ quɨˈrˊ carɨ̱́ɨ̱rˋ lacúngˈˊ lajíingˋ lɨ˜ singˈˊ Tʉ́ˆ Simón mɨ˜ caguiéˉ dseaˋ do fɨˊ do; jo̱ caˈeˈˊreiñˈ jaléˈˋ mɨˈñúungˈ˜ có̱o̱ˈ˜guɨ jaléˈˋ ˈmɨˈˊ e jiéˈˋ e nicaˈmiˊ i̱ Dorcas do jo̱guɨ e nɨcangɨ́ɨiñˋ cuøˊ dseaˋ do lamɨ˜ seeiñˋ. 40 Jo̱ ngɨ́ˋ jo̱, caquiʉˈˊ Tʉ́ˆ Simón ta˜ e caˈuøømˋ jaléngˈˋ i̱ dseaˋ i̱ teáangˈ˜ e sɨnʉ́ʉˆ do fɨˊ caluuˇ. Jo̱ lɨ́ˉ jo̱, casíˈrˋ uǿˉ jnir˜ jo̱ canaaiñˋ féiñˈˊ Fidiéeˇ, jo̱ lɨ́ˉ jo̱, mɨfɨ́ɨngˋ cajǿøiñˉ i̱ ˈlɨɨ˜ do jo̱ cajíñˈˉ casɨ́ˈˉreiñˈ:\nJo̱ dsifɨˊ ladob caneáaˊ i̱ dseamɨ́ˋ do jminirˇ, jo̱ mɨ˜ cangáiñˉ Tʉ́ˆ Simón, caró̱o̱ˉbre jo̱ caguárˋ. 41 Jo̱ Tʉ́ˆ Simón catɨ́ɨiñˉ guooˋ i̱ dseamɨ́ˋ do jo̱ casíngˈˋneiñˈ. Jo̱ lɨ́ˉ jo̱, catǿˈˉtu̱r jaléngˈˋ dseaˋ quiáˈˉ Dseaˋ Jmáangˉ i̱ caˈuǿøiñˋ e fɨˊ sɨnʉ́ʉˆ do có̱o̱ˈ˜guɨ jaléngˈˋ dseamɨ́ˋ ˈnɨ́ɨˉ i̱ teáangˈ˜ do, jo̱ caˈeiñˈˊ jaléngˈˋ i̱ dseaˋ do i̱ dseamɨ́ˋ do e nɨcají̱ˈˊbiñˈ do. 42 Jo̱ jalémˈˋ dseaˋ seengˋ fɨˊ Jope calɨñirˊ jaléˈˋ e calɨ́ˉ do ie˜ jo̱, jo̱ fɨ́ɨmˊ dseaˋ cajángˈˋ yaaiñ˜ fɨˊ jaguóˋ Dseaˋ Jmáangˉ ie˜ jo̱. 43 Jo̱ mɨ˜ cangɨ́ˋ jo̱, huǿømˉbɨ caje̱ˊ Tʉ́ˆ Simón e fɨˊ fɨɨˋ jo̱ fɨˊ quiáˈˉ jaangˋ dseañʉˈˋ i̱ siiˋ Simón i̱ nijmóoˋ ta˜ jmɨˈua˜ loo˜ jóˈˋ.


Pedro Carlos de Borbón - Wikipedia\nPedro Carlos de Borbón (e spagnoleg), pe Pedro Carlos Antonio Rafael José Javier Francisco Juan Nepomuceno Tomás de Villanueva Marcos Marcelino Vicente Ferrer Raimundo, pe Pedro Carlos de Bourbon e Bragança (e portugaleg) (1786-1812) a oa infant Spagn, a-berzh e dud, hag infant Portugal a-berzh e bried, Maria Teresa de Bragança. Mervel a reas da 26 vloaz.\nPedro Carlos de Borbón, en bugel\nMab e oa d'an infant spagnol Gabriel de Borbón (1752-1788) ha d'an infantez Mariana Victoria de Portugal. E dad a oa mab da Carlos III, roue Spagn, ha d'ar briñsez María Amalia de Sajonia, ha daou vugel all o devoa bet war-lerc'h Pedro: Carlota (1787-1787), ha Carlos (1788-1788), met marvet e oant tost kenkent ha ganet.\nDaou vloaz e oa, e 1788, pa varvas e vamm er gwentloù, hag e dad ivez a varvas gant ar vrec’h buanik goude. Mervel a reas e dad-kozh roue ivez, e 1788 bepred, hag e vreur bihan prestik goude. Marteze eo dre un tamm gwarizi ouzh e vreur Gabriel, tad Pedro, eo e voe kaset Pedro gant ar roue nevez, e eontr Carlos IV, da Bortugal, bro c'henidik e vamm, ma voe savet gant e vamm-gozh, ar rouanez Maria Iañ Portugal.\nPinvidik-mor e oa Pedro Carlos gant madoù bras e dad, ha mat e oa degemeret en e vro nevez. Roet e voe dezhañ medalennoù Urzh ar C'hrist (Orden do Cristo) ha hini San Benito de Avis, ouzhpenn ar re en devoa bet e Spagn : hini ar Maoutken Aour (Toisón de Oro) ha Kroaz Veur (Gran Cruz) Carlos III.\nEn 1792 e voe disklêriet e oa kollet he spered gant e vamm-gozh Maria Iañ, e-pad un abadenn ofisiel e Salvaterra. He mab, don Joao, eontr Pedro Carlos, a zeuas da vout rejant Portugal.\nNe veze ket aes an darempredoù atav gant an tiegezh portugalat. En em glevout mat avat a rae gant e geniterv kompez Carlota Joaquina de Borbón, a oa dimezet d'ar rejant don Joao. Pedro Carlos a dremene e amzer en Queluz, ma oa en em dennet doña Carlota Joaquina pa zispartias "de facto" diouzh he fried rejant.\nLenn ar pennad: Treuzdoug tiegezh roueel Portugal da Vrazil.\nEn 1807 e voe aloubet Portugal gant soudarded c'hall Napoleone Buonaparte. D'an 29 a viz Du e tec'has Pedro hag e vamm-gozh war vourzh al lestr Príncipe Real (« priñs roueel »). Trevadenn bortugalat e oa Brazil d'an ampoent.\nDegouezhout a rejont e Salvador da Bahia d'an 2 a viz Genver 1808. Goude-se ez ejont da chom da Rio de Janeiro. E palez San Cristovao e voe lakaet an infant, er Paço da Cidade edo ar rejant João hag an infantezed. E Brazil ne oa ket ar vuhez evel e Portugal, ha nebeutoc'h a orbidoù a veze graet. Setu krog an infant Pedro d'ober al lez d'e geniterv Maria Teresa Portugal, petra ma bennak ma klasked, en 1808, reiñ he dorn da Fernando VII, he c'henderv roue Spagn. Soñjal a reas neuze ar voereb, harluet ha dispartiet diouzh he fried, lakaat Pedro Carlos da vezañ roue un Amerika spagnol dizalc'h diouzh ar vetropolenn aloubet gant ar C'hallaoued. Mont a reas neuze e darempred gant an amiral saoz Sidney Smith, a oa e penn al listri saoz eoriet e Rio.\nE Mae 1810 e timezas Pedro Carlos de Borbón da Maria Teresa Portugal. A-benn daou vloaz evurusted e klañvas Pedro Carlos, hag e varvas e Boa Vista d'ar 4 a viz Gouhere 1812.\nUr mab en doe Pedro Carlos de Borbón:\nSebastião Gabriel de Bourbon e Bragança (Rio de Janeiro, 1811 - Madrid 1875 ), infant Portugal ha Spagn. Perzh a gemeras e Brezel kentañ ar garlourien, evel e vamm Maria Teresa Portugal, hag e leztad Carlos María Isidro de Borbón.\nAdtapet diwar « https://br.wikipedia.org/w/index.php?title=Pedro_Carlos_de_Borbón&oldid=1896548 »\nDernière modification le 1 Meu 2021, à 08:13\nKemmoù diwezhañ degaset d'ar bajenn-mañ d'an 1 Meu 2021, da 08:13.


Pempet quevren - An eil Chabistr - Wikimammenn\nPempet quevren - An eil Chabistr\nYouen-Yan-Lois Derrien, 1779-1792 (?) (p. 431-434)\n◄ AR c’henta Chab. Penaus eo ret bep bloas nevezi ar resolutionou mad dre an exerciçou pere a so amâ varlerc’h An eil Chab. Consideration var ar mad pehihi en deveus great Doue deomp oc’h hor guervel d’e servich, hervez ar brotestation pehini a so lequeat amâ diaraoc en uguentvet Chab. eus âr guevren guenta An trede Chab. Var an examen eus hon ene, evit guelet e avançamant er vuez devot ►\nAN EIL CHABISTR.\nEleac’h ma considerer ar mad pehini a ra Doue deomp oc’h hor guervel d’e servicha hervez ar brotestation lequeat amâ diaraoc en uguentvet Chabistr eus ar guenta Quevren.\nCOnsiderit ar poenchou eus ho protestation. Ar c’henta eo da veza quiteat ha detestet peb pechet marvel ha renoncet dezâ evit jamæs : an eil eo da veza dediet ha consacret hoc’h ene, ho calon, ho corf ha quement a zepand diouzoc’h da garantez ha da servich Doue : an trede eo, mar gu’erru gueneoc’h coueza en ur pec’het bennâc, ma seffot anezàn souden moyenant ar c’hraç a Zoue ; mæs ha ne d’e quet ar re-se resolutionou caer, just, dîn ha generus ? Songit ervat en hoc’h ene peguer santel, peguer ræsonabl ha peguement eo ar brotestation-se da veza desiret.\n2. Considerit pe da biou hoc’h eus great ar brotestation-se, rac da Zoue eo. Mar deo ar brotestation ræsonabl great d’an dud e hon oblich quement, peguement hon oblich mui ar re hon eus grêt da Zoue ? Ah ! va Doue, eme Zavid, dec’hu eo e deveus va c’halon e lavaret, dec’hu eo e deveus proposet ar goms vad-se ; jamæs ne ancounec’haïn. 3. Considerit pe e presanç piou ; dirac an oll Gourtisanet celestiel. Allas ! ar Verc’hes sacr, Sant Joseph, hoc’h Eal-mad, Sant Loïs, an oll gompagnunez eürus-se a yoa o sellet ouzoc’h, hac a huanade var ho comsou gant huanadou a joa hac a gontantamant ; hac e velent gant un aoulagat caranrezus meurbet ho calon prosternet da dreit hor Salver oc’h en em offr d’e servich : great oue ur rejouissanç particulier evit ar sujet-se er Jerusalem celestiel eus ar Barados, ha bremâ e vezo great ar gommemoration hac ar solemnite annuel, mar nevezit a galon vad ho resolutionou,\n4. Considerit pe dre voyenou e resoc’h ho protestation. Allas ! peguen douç ha peguer gracius e voue Doue en hoc’h andret-hu en amser-se ! Mæs livirit e guirionez ha n’en em santsoc’h-hu quet coufiet ha decevet gant an douçder eus a inspirationou ar Speret-Santel ? Ar c’herdin pe gant re e sachas Doue ho lestric etrese ar porz a silvidiguez, ha ne doant-ii quet a garantez hac a vadelez ? Peguement a eureu-èn oc’h ho signa gant e sucr divin dre ar Sacramanchou, dre al lectur, dre an oræson ? Allas ! va Philotee, cousquet oac’h, ha Doue a veille varnoc’h, hac a songe songesonou a beoc’h var ho calon, medita a rea evidoc’h meditationou a garantez.\n5. Considerit pe en amser ho tennas Doue d’ar resolutionou bras-se ; rac er fleur eus ho yaouanctis oa martese : ah, pebez eür disqui abret ar pez ne ellomp da c’houzout nemet re zivezat ! Sant Augustin o veza bet tēnet en oad a dregont vloaz, a grie evellen : O quenet ancien eus va Doue, penaus em eus-me hoc’h anavezet-hu quen divezat ! ho quelet a rean ha n’ho consideren quet. C’hui, Philotee, a allo lavaret ivez ervat ; o douçder ancien eus va Doue, petra n’am eus-me quent ho tanveat-hu ? Allas ! ha cousgoude n’er meritac’h quet neuse c’hoaz : hac evelse o c’hanaout pebez graç en deveus great Doue deoc’h d’ho peza rennet d’e servich en ho yaouanctis, livirit dezâ gant David : O va Doue, c’hui hoc’h eus va sclereat ha va zouchet adalec va yaouanctis, hac e veulin da jamæs ho trugarez. Mar deo en ho cozni e, allas ! Philotee, pebez graç, goude beza evelse great goal usaich eus hoc’h amser dremenet, en deffe Doue ho calvet d’e servicha abarz mervel, hac en deffe arretet an trein eus ho puez miserabl da un amser, pe en hini ma ho pise-hi continuet, e visac’h maleürus eternelamant.\nConsiderit bremâ an effejou eus ar vocation pe ar galv-se en deveus grêt Doue ac’hanoc’h d’e servich ; caout a reot enoc’h, a sonjan, chenchamanchou mad, o comparachi ar pez ma zouc’h gant ar pez ma zoac’h. Ha ne guifit-hu quet eo un eür vras deoc’h gouzout parlant ouz Doue dre an oræson ? caout affection ha c’hoant d’ê garet ? beza diminuet hac apæset cals a bassionou hac a inclinationou revoltet, pere hoc’h inquiete ? beza en em exantet diouz cals a bec’hejou hac a vrouilleiç a goustianç ? hac erfin beza communiet quellies a veich muguet n’ho pise great, oc’h en em unissa gant ar sourcen souveren-se eus a c’hraçou eternel ? Ah, peguer bras eo ar graçou-se ! Ret eo, va Philotee, o fouesa diouz poues ar Sanctuer : an dorn-deou a Zoue eo en deus great quemense oll. Dorn Doue, eme Zavid, eo en deus great ar vertuz-se ; dorn Doue eo en deus va savet em sa : ne varvin quet ; mæs beva a rin hac e tiscleriin ar burzudou eus e vadelez hac a galon hac c’henou hac a œuvrou.\nGoude an oll considerationou-mâ pere, ec’his ma velit, a fournis eleiz a affectionou mad, eo ret conclui simplamant dre un action a c’hraç ha dre ur beden affectionet da tenna profit anezo, oc’h en em retira gant humilite ha gant fizianç vras e Doue, o reservi da ober an effort eus ar resolutionou goude an eil poent eus an exerciç-mâ.\nAdtapet diwar « https://br.wikisource.org/w/index.php?title=Pempet_quevren_-_An_eil_Chabistr&oldid=130329 »\nKemmoù diwezhañ degaset d'ar bajenn-mañ d'an 9 Eos 2018, da 16:11.


France 3 Bretagne - Bali Breizh : 30 vloaz An Taol Lagad\nBali Breizh : 30 vloaz An Taol Lagad\n1. Kampionad ar bed ar c'hunujennoù e Lannuon\n2. Tregont Vloaz An Taol Lagad : Gant Fañch Broudig ha Gurvan Musset\n3. Kronikennoù Yann-Herle Gourvez ha Ronan Hirrien\n4. Heuliad : Guy Colin, Maer Brelez.\n6. Sonerezh : Gaby Kerdoncuff.\nPar Bernez Rouz Publié le 21/12/2012 à 15:31 Mis à jour le 15/07/2013 à 12:01\nEmgav : Kampionad ar bed kunujennoù ha pouilhoù a oa bet e Lannuon d’ar 5 a viz Here, aozet gant dastum Bro-Dreger – Un tañva eus ar c’hrogad etre an daou skipailh.\nKeleier: 30 VLOAZ AN TAOL LAGAD\nSetu 30 vloaz zo eo bet roet lañs d’ar c’heleier e brezhoneg er pellwel. Un nevezenti kaset da benn gant ur skipailhad tud staliet e Brest. Fañch Broudig, rener kentañ An Taol lagad a gont penaos oa bet kont en deroù. Dielloù eus ar mareoù kentañ a vo kinniget. Gurvan Musset, rener er mare-mañ a gomzo kentoc’h eus an doare ma vez labouret hirie gant ar gazetennerien evit kinnig keleier fresk bemdez da greisteiz ha kart.\nDic’hortoz : Nebeut a dud a oar met bez ez eus e diabarzh France 3 ur sal ispisial kenañ.\nIngal e ya tud da bediñ pe da azeuliñ den ne oar piv.\nKronikenn : Ronan Hirrien a zo aet da furchal e bed ar sinema. Ha dont a ra ar filmoù bras gall da filmañ e Breizh ? Gouzout a reer emañ ar pep brasañ eus ar produiñ kostez Pariz. E 2012 ez eus bet gwelet 5 film bras bet filmet e Breizh evit un darn pe penn-da-benn war skrammoù ar vro. En trede renk emañ Breizh evit al lec’hioù filmañ e Frañs. Ar pezh n’eo ket ken fall-se.\n“Kazut de Tyr” eo anv pladenn nevez Gaby Kerdoncuff ha Jean Le Floc’h. Beaj ? Enklask ? Ha petra dalv an titl kevrinus-se ? Hiroc’h vo gouezet p’eo deuet Gaby Kerdoncuff hag ar sonerien Jean Le Floc’h ha Yves Marie Berthou betek hor studio. Seniñ a reont daou damm war-eeun : “Tyr” ha “Cocertme”.\nHeuliad : « Bezañ maer » Guy Colin, maer Brelez\nTost emañ Brelez eus Brest, en eil gurunenn. Ha ranket he deus ar gumun dibab douaroù evit sevel tiez ha degemer annezidi nevez. Kaoz a vogant an aotroù maer eus steuñv lec’hel ar chêraozañ, al lezennoù o cheñch dizehan hag ar c’hempouez da gaout etre sevel-ti ha labour-douar. Kinniget gant Mathieu Herry\nBali Breizh en version Sous Titrée\nBali Breizh 54 16/12/12 Vost\nBali Breizh 54 16/12/12 Vo


An Tri Enorus hag ar Pemp Impalaer - Wikipedia\nAn Tri Enorus hag ar Pemp Impalaer\nHervez an hengoun e vez graet an Tri Enorus hag ar pemp Impalaer (Sinaeg: 三皇五帝; Pinyin: sānhuáng wǔdì; Wade-Giles: san-huang wu-ti) eus renerien vojennel Sina e-pad ur marevezh zo padet mui pe vui etre -2850 ha -2205, betek deroù tierniezh Xia.\nAn Tri EnorusAozañ\nAn Tri Enorus, anavezet ivez dindan an anv a Tri Aotrou, a reer eus hanterzoueed pe rouaned doueel a implije o galloudoù dreisnatur evit gwellaat stad bevañ o fobl. Abalamour d’o vertuzioù uhel o deus bevet pell-tre ha renet o bro en un doare peoc’hus a-hed ur marevezh hir.\nNǚwā hag e vreur Fúxī\nLies eo doare an Tri Enorus e testennoù istorel disheñvel Sina. Hervez Marilhoù an Istorour Meur savet gant Sima Qian e oa anezho :\nRoue an Neñv (天皇), bet o ren e-pad 18 000 bloaz\nRoue an Douar (地皇), bet o ren a-hed 11 000 bloaz\nRoue an Dud (泰皇 or 人皇), bet o ren a-hed 45 600 bloaz\nYundou shu (運斗樞) ha Yuanming bao (元命苞) a ziskuilh o anvioù:\nFuxi ha Nüwa zo priedoù doueel a greder bezañ bet en orin an denelezh goude taolioù dour-beuz spontus ha Shennong eo an doue bet ijinet gantañ al labour-douar ha bet ivez ar c’hentañ en eus bet implijet louzaouennoù evit pareañ an dud.\nEr Shangshu dazhuan (尚書大傳) hag er Baihu tongyi (白虎通義) eo kemmet o anvioù evel-henn : erlechiet eo Nüwa gant Suiren (燧人), anezhañ ijinour an tan. En Diwang shiji (帝王世&#32000) e teu Nüwa da vezañ an Impalaer Melen (黄帝), a lakaer da vezañ hendad an holl Sinaiz.\nAr Pemp ImpalaerAozañ\nRouaned vojennel fur ha peurreizh o buhezegezh a oa eus ar Pemp Impalaer. Hervez Marilhoù an Istorour Meur e oa anezho:\nAn Impalaer Melen (黄帝)\nAnavezet eo Yao ha Shun evel an Daou Impalaer ivez hag, a-gevret gant Yu (禹), bet diazezet gantañ tierniezh Xia, int bet lakaet da skouer diwezhatoc’h en Istor Sina gant ar goñfuzourien evit o doare da ren hag o buhezegezh direbech. Er Shangshu xu (尚書序) hag en Diwang shiji e lakaer ivez Shaohao (少昊) e-lec’h an Impalaer Melen.\nE Kan Chu, e vez hevelebekaet ar Pemp Impalaer gant Doueed ar pemp roud (楚辭) :\nImpalaer Melen (kreiz)\nE Levr al Lidoù (禮記) e vez lakaet par-ouzh-par ar Pemp Impalaer gant ar Pemp Lignez (五氏), anezho :\nQin Shi Huang (秦始皇) eo bet kentañ Impalaer istorel Sina. Gantañ e voe goveliet un termen nevez evit impalaer (huangdi 皇帝) en ur veskañ an titloù "an enorus" (huang 皇) gant "Roue-fur" (di 帝).\nAdtapet diwar « https://br.wikipedia.org/w/index.php?title=An_Tri_Enorus_hag_ar_Pemp_Impalaer&oldid=1942636 »\nKemm diwezhañ d'an 13 C'hwe 2022 da 09:30\nKemmoù diwezhañ degaset d'ar bajenn-mañ d'an 13 C'hwe 2022, da 09:30.